ระเบียบธนาคารออมสินฉบับที่ ๖๒๘ว่าด้วยการจัดซื้อจัดจ้างและการบริหารพัสดุที่เกี่ยวกับการพาณิชย์โดยตรง[๑] โดยที่เป็นการสมควรกำหนดระเบียบสำหรับการจัดซื้อจัดจ้างและการบริหารพัสดุที่เกี่ยวกับการพาณิชย์โดยตรงตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ มาตรา ๗ (๑)เพื่อให้สอดคล้องตามหลักเกณฑ์และแนวทางการปฏิบัติตามพระราชบัญญัติดังกล่าวและเกิดความคล่องตัวในการดำเนินธุรกิจของธนาคารอาศัยอำนาจตามความในมาตรา๑๔ (๔) แห่งพระราชบัญญัติธนาคารออมสิน พ.ศ. ๒๔๘๙ซึ่งแก้ไขเพิ่มเติมโดยพระราชบัญญัติธนาคารออมสิน (ฉบับที่ ๓) พ.ศ. ๒๕๔๖ประกอบความในมาตรา ๗ วรรคสี่แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ เรื่องหลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง ประกาศ ณวันที่ ๖ ธันวาคม ๒๕๖๐ มติคณะกรรมการธนาคารออมสิน ในการประชุมครั้งที่ ๑๕/๒๕๖๐เมื่อวันที่ ๑๙ ธันวาคม ๒๕๖๐ และมติคณะกรรมการธนาคารออมสิน ในการประชุมครั้งที่๗/๒๕๖๑ เมื่อวันที่ ๑๕ พฤษภาคม ๒๕๖๑ คณะกรรมการธนาคารออมสิน จึงกำหนดระเบียบไว้ดังต่อไปนี้ข้อ๑ ระเบียบนี้เรียกว่าระเบียบธนาคารออมสิน ฉบับที่ ๖๒๘ว่าด้วยการจัดซื้อจัดจ้างและการบริหารพัสดุที่เกี่ยวกับการพาณิชย์โดยตรงระเบียบนี้ให้ใช้สำหรับการจัดซื้อจัดจ้างและการบริหารพัสดุซึ่งเป็นงานที่เกี่ยวกับการพาณิชย์โดยตรงตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดการจัดซื้อจัดจ้างที่มิใช่การพาณิชย์โดยตรงให้ถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐และกฎ ประกาศที่เกี่ยวข้องข้อ๒ระเบียบนี้ใช้บังคับตั้งแต่วันประกาศเป็นต้นไปข้อ๓ ให้ยกเลิก๓.๑ระเบียบธนาคารออมสิน ฉบับที่ ๔๕๗ ว่าด้วยการพัสดุ๓.๒ระเบียบธนาคารออมสิน ฉบับที่ ๔๗๗ ว่าด้วยการพัสดุ (แก้ไขเพิ่มเติมครั้งที่ ๑)๓.๓ระเบียบธนาคารออมสิน ฉบับที่ ๕๒๙ ว่าด้วยการพัสดุ (แก้ไขเพิ่มเติมครั้งที่ ๒)บรรดาระเบียบหรือคำสั่งอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด ๑ข้อความทั่วไป ส่วนที่ ๑นิยาม ข้อ๔ ในระเบียบนี้การจัดซื้อจัดจ้างหมายความว่า การดำเนินการเพื่อให้ได้มาซึ่งพัสดุ โดยการซื้อ จ้าง เช่า แลกเปลี่ยนตามที่กำหนดในพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐หรือโดยนิติกรรมอื่นตามที่กำหนดในกฎกระทรวงการคลังการจัดซื้อจัดจ้างที่เกี่ยวกับการพาณิชย์โดยตรงหมายความว่า การจัดซื้อจัดจ้างเพื่อการดำเนินกิจกรรมที่มีลักษณะเป็นการผลิต จำหน่ายหรือให้บริการเพื่อแสวงหารายได้ หรือเป็นการดำเนินกิจกรรมที่ต้องมีการแข่งขันกับภาคเอกชนตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดได้แก่ การจัดซื้อจัดจ้างเพื่อประกอบธุรกิจ ดังนี้(๑)การรับฝากเงิน ได้แก่ การจ้างขน นับ คัด การเก็บรักษา การรับชาระ การโอนเงินสดเช็ค และเอกสารสำคัญ การจ้างเกี่ยวกับการดำเนินงานผลิตภัณฑ์สลากออมสิน เช่นการจัดพิมพ์สลาก การจัดหาผลิตภัณฑ์เงินฝากเพื่อสงเคราะห์ชีวิต การซื้อ จ้าง เช่าระบบงานและการดำเนินการที่เกี่ยวข้องอื่นในการรับฝากเงิน(๒) การให้สินเชื่อ ได้แก่ การจ้างประเมินราคาหลักทรัพย์การจ้างติดตามหนี้ การบริหารทรัพย์สินรอการขาย (NPA) การจ้างบริษัทหรือสำนักงานทนายความ การดำเนินธุรกรรมลักษณะสินเชื่อ เช่นบัตรสินเชื่อ บัตรเครดิต บัตรอิเล็กทรอนิกส์ ได้แก่ การจ้างผลิตบัตรการจ้างรับส่งเอกสาร การจ้างบันทึกข้อมูลรวมถึงการจัดหาระบบงานและดำเนินการที่เกี่ยวข้องอื่นในการให้สินเชื่อ(๓)การขยายช่องทางการให้บริการและเครื่องบริการอิเล็กทรอนิกส์ ได้แก่ การจัดหาพื้นที่และอาคารสถานที่การจัดหาเครื่องให้บริการอิเล็กทรอนิกส์ รวมถึงการจัดหาระบบงานและการดำเนินการที่เกี่ยวข้องอื่นในการขยายช่องทางการให้บริการรวมถึงการจัดหาที่ดินเพื่อใช้เป็นที่ตั้งของสำนักงานสาขา(๔)การจัดหาเพื่อการโฆษณาประชาสัมพันธ์ กิจกรรมทางการตลาดและการขายการจ้างบริการจ้างเหมาบริการ เพื่อการดำเนินธุรกิจตาม (๑) (๒) และ (๓)(๕)การจ้างที่ปรึกษาและผู้เชี่ยวชาญเพื่อการดำเนินธุรกิจและรวมถึงธุรกิจที่เกี่ยวกับการพาณิชย์โดยตรงอื่นตามที่คณะกรรมการนโยบายการจัดซื้อจัดจ้างและการบริหารพัสดุภาครัฐจะกำหนดให้มีขึ้นอีกพัสดุหมายความว่า สินค้า งานบริการ งานจ้างที่ปรึกษาตามที่กำหนดในพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ รวมทั้งการดำเนินการอื่นตามที่กำหนดในกฎกระทรวงการคลังสินค้าหมายความว่า วัสดุ ครุภัณฑ์ ที่ดิน สิ่งปลูกสร้างและทรัพย์สินอื่นใดรวมทั้งงานบริการที่รวมอยู่ในสินค้านั้นด้วย แต่มูลค่าของงานบริการต้องไม่สูงกว่ามูลค่าของสินค้านั้นงานบริการหมายความว่า งานจ้างบริการ งานจ้างเหมาบริการ งานจ้างทำของและการรับขนตามประมวลกฎหมายแพ่งและพาณิชย์จากบุคคลธรรมดาหรือนิติบุคคลแต่ไม่หมายความรวมถึงการจ้างลูกจ้างของหน่วยงานของรัฐ การรับขนในการเดินทางไปราชการหรือไปปฏิบัติงานของหน่วยงานของรัฐงานจ้างที่ปรึกษา และการจ้างแรงงานตามประมวลกฎหมายแพ่งและพาณิชย์งานจ้างที่ปรึกษาหมายความว่า การจ้างที่ปรึกษา หรือผู้เชี่ยวชาญเพื่อการดำเนินธุรกิจสาธารณูปโภคหมายความว่า งานอันเกี่ยวกับการประปา การไฟฟ้า การสื่อสาร การโทรคมนาคม การระบายน้ำการขนส่งทางท่อ ทางน้ำ ทางบก ทางอากาศ หรือทางราง หรือการอื่นที่เกี่ยวข้องซึ่งดำเนินการในระดับพื้นดินใต้พื้นดิน หรือเหนือพื้นดินพัสดุที่ผลิตในประเทศหมายความว่า ผลิตภัณฑ์ที่ผลิตสำเร็จรูปแล้ว โดยสถานที่ผลิตตั้งอยู่ในประเทศไทยกิจการของคนไทยหมายความว่า กิจการที่เป็นของบุคคลธรรมดาหรือนิติบุคคลสัญชาติไทยที่ปรึกษาไทยหมายความว่า ที่ปรึกษาที่มีสัญชาติไทยและได้จดทะเบียนไว้กับศูนย์ข้อมูลที่ปรึกษาของกระทรวงการคลังการบริหารพัสดุหมายความว่า การเก็บ การบันทึก การเบิกจ่าย การยืม การตรวจสอบ การบำรุงรักษาและการจำหน่ายพัสดุ รวมทั้งการดำเนินการอื่น ๆ ตามที่กำหนดในพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และที่แก้ไขเพิ่มเติม (ถ้ามี)ราคากลางหมายความว่า ราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ซึ่งสามารถจัดซื้อจัดจ้างได้จริงตามลำดับตามที่กำหนดในพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และที่แก้ไขเพิ่มเติม (ถ้ามี)หน่วยงานของรัฐหมายความว่า ราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจตามกฎหมายว่าด้วยวิธีการงบประมาณ องค์การมหาชน องค์กรอิสระ องค์กรตามรัฐธรรมนูญ หน่วยธุรการของศาล มหาวิทยาลัยในกำกับของรัฐหน่วยงานสังกัดรัฐสภาหรือในกำกับของรัฐสภา หน่วยงานอิสระของรัฐและหน่วยงานอื่นตามที่กำหนดในกฎกระทรวงเงินงบประมาณหมายความว่า งบประมาณรายจ่ายประจำปีของธนาคารธนาคารหมายความว่า ธนาคารออมสินผู้อำนวยการหมายความว่า ผู้อำนวยการธนาคารออมสินหัวหน้าเจ้าหน้าที่หมายความว่าหัวหน้าหน่วยงานระดับฝ่ายหรือเทียบเท่าขึ้นไปซึ่งปฏิบัติงานที่เกี่ยวกับการพัสดุหรือพนักงานอื่นซึ่งได้รับการแต่งตั้งจากผู้อำนวยการให้เป็นหัวหน้าเจ้าหน้าที่แล้วแต่กรณีเจ้าหน้าที่หมายความว่า พนักงานธนาคารออมสินที่มีหน้าที่เกี่ยวกับการพัสดุหรือพนักงานอื่นซึ่งได้รับการแต่งตั้งหรือมอบหมายให้มีหน้าที่หรือปฏิบัติงานเกี่ยวกับการพัสดุคณะกรรมการวินิจฉัยและแก้ไขปัญหาหมายความว่าคณะกรรมการวินิจฉัยและแก้ไขปัญหาเกี่ยวกับการจัดซื้อจัดจ้างและการบริหารพัสดุที่เกี่ยวกับการพาณิชย์โดยตรงหน่วยงานหมายความว่า หน่วยงานระดับส่วนหรือเทียบเท่าขึ้นไป ธนาคารออมสินสาขาหรือเทียบเท่าธนาคารออมสินเขต และธนาคารออมสินภาคอำนาจดำเนินการหมายความว่า อำนาจในการอนุมัติแผนการจัดซื้อจัดจ้างเห็นชอบดำเนินการจัดหาพัสดุในแต่ละวิธีการแต่งตั้งคณะกรรมการ การลงนามประกาศและเอกสารประกอบอื่น ๆ ที่เกี่ยวข้องการลงนามสัญญา การบริหารสัญญา และการบอกเลิกสัญญา รวมทั้งการดำเนินการอื่น ๆที่เกี่ยวกับการจัดซื้อจัดจ้างอำนาจสั่งซื้อสั่งจ้างหมายความว่า อำนาจในการอนุมัติซื้อหรือจ้าง เมื่อดำเนินการจัดหาพัสดุแต่ละวิธีเสร็จสิ้นแล้วภายในวงเงินที่ได้รับมอบอำนาจผู้มีผลประโยชน์ร่วมกันหมายความว่า บุคคลธรรมดาหรือนิติบุคคลที่เข้าเสนอราคาหรือเข้ายื่นข้อเสนอต่อธนาคารเป็นผู้มีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดาหรือนิติบุคคลอื่นที่เข้าเสนอราคาหรือเข้ายื่นข้อเสนอต่อธนาคารในคราวเดียวกันการมีส่วนได้เสียไม่ว่าโดยทางตรงหรือทางอ้อมของบุคคลธรรมดาหรือนิติบุคคลดังกล่าวข้างต้นได้แก่ การที่บุคคลธรรมดาหรือนิติบุคคลดังกล่าวมีความสัมพันธ์กันในลักษณะ ดังต่อไปนี้(๑)มีความสัมพันธ์กันในเชิงบริหาร โดยผู้จัดการ หุ้นส่วนผู้จัดการ กรรมการผู้จัดการผู้บริหาร หรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งมีอำนาจหรือสามารถใช้อำนาจในการบริหารจัดการกิจการของบุคคลธรรมดาหรือของนิติบุคคลอีกรายหนึ่ง หรือหลายรายที่เข้าเสนอราคาหรือเข้ายื่นข้อเสนอต่อธนาคารในคราวเดียวกัน(๒)มีความสัมพันธ์กันในเชิงทุน โดยผู้เป็นหุ้นส่วนในห้างหุ้นส่วนสามัญหรือผู้เป็นหุ้นส่วนไม่จำกัดความรับผิดในห้างหุ้นส่วนจำกัดหรือผู้ถือหุ้นรายใหญ่ในบริษัทจำกัดหรือบริษัทมหาชนจำกัดเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัด หรือบริษัทมหาชนจำกัดอีกรายหนึ่งหรือหลายรายที่เข้าเสนอราคาหรือเข้ายื่นข้อเสนอต่อธนาคารในคราวเดียวกันคำว่าผู้ถือหุ้นรายใหญ่ ให้หมายความว่า ผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้นหรือในอัตราอื่นตามที่ผู้อำนวยการกำหนดสำหรับกิจการบางประเภทหรือบางขนาด(๓)มีความสัมพันธ์กันในลักษณะไขว้กันระหว่าง (๑) และ (๒)โดยผู้จัดการหุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอีกรายหนึ่งหรือหลายรายที่เข้าเสนอราคาหรือเข้ายื่นข้อเสนอต่อธนาคารในคราวเดียวกันหรือในนัยกลับกันการดำรงตำแหน่งการเป็นหุ้นส่วน หรือการเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน (๑) (๒) หรือ (๓) ให้ถือว่าเป็นการดำรงตำแหน่งการเป็นหุ้นส่วนหรือการถือหุ้นของบุคคลดังกล่าวในกรณีบุคคลใดใช้ชื่อบุคคลอื่นเป็นผู้จัดการหุ้นส่วนผู้จัดการ กรรมการผู้จัดการ ผู้บริหาร ผู้เป็นหุ้นส่วน หรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริงหรือเป็นหุ้นส่วนหรือผู้ถือหุ้นที่แท้จริงของห้างหุ้นส่วน หรือบริษัทจำกัดหรือบริษัทมหาชนจำกัด แล้วแต่กรณี และห้างหุ้นส่วน หรือบริษัทจำกัดหรือบริษัทมหาชนจำกัดที่เกี่ยวข้องได้เข้าเสนอราคาหรือเข้ายื่นข้อเสนอต่อธนาคารในคราวเดียวกันให้ถือว่าผู้ยื่นข้อเสนอนั้นมีความสัมพันธ์กันตาม (๑) (๒) หรือ (๓) แล้วแต่กรณีการขัดขวางการแข่งขันอย่างเป็นธรรมหมายความว่า การที่ผู้ยื่นข้อเสนอรายหนึ่งหรือหลายรายกระทำการอย่างใด ๆอันเป็นการขัดขวาง หรือเป็นอุปสรรค หรือไม่เปิดโอกาสให้มีการแข่งขันอย่างเป็นธรรมในการเสนอราคาหรือยื่นข้อเสนอต่อธนาคารไม่ว่าจะกระทำโดยการสมยอมกันหรือโดยการให้ ขอให้ หรือรับว่าจะให้ เรียก รับหรือยอมจะรับเงิน หรือทรัพย์สิน หรือประโยชน์อื่นใดหรือใช้กำลังประทุษร้ายหรือข่มขู่ว่าจะใช้กำลังประทุษร้าย หรือแสดงเอกสารอันเป็นเท็จหรือส่อว่ากระทำการทุจริตอื่นใดในการเสนอราคาทั้งนี้โดยมีวัตถุประสงค์ที่จะแสวงหาประโยชน์ในระหว่างผู้ยื่นข้อเสนอด้วยกันหรือเพื่อให้ประโยชน์แก่ผู้ยื่นข้อเสนอรายหนึ่งรายใดเป็นผู้มีสิทธิทำสัญญากับธนาคารหรือเพื่อหลีกเลี่ยงการแข่งขันอย่างเป็นธรรม หรือเพื่อให้เกิดความได้เปรียบธนาคารโดยมิใช่เป็นไปในทางการประกอบธุรกิจปกติผู้มีหน้าที่ตรวจสอบคุณสมบัติหมายความว่า คณะกรรมการเปิดซองสอบราคาคณะกรรมการพิจารณาผลการประกวดราคาและคณะกรรมการที่ดำเนินการจัดซื้อจัดจ้างแต่ละวิธีส่วนที่ ๒การมอบอำนาจดำเนินการ ข้อ๕ ให้ผู้อำนวยการเป็นผู้มีหน้าที่ดูแลรับผิดชอบดำเนินการเกี่ยวกับการพัสดุที่ได้รับการจัดสรรงบประมาณรายจ่ายประจำปีหรือได้ทราบยอดเงินงบประมาณประจำปีข้อ๖ ในการดำเนินการหรือการสั่งซื้อสั่งจ้างตามระเบียบนี้ผู้อำนวยการจะมอบอำนาจดำเนินการ และมอบอำนาจสั่งซื้อสั่งจ้างเป็นหนังสือให้แก่ผู้มีหน้าที่ปฏิบัติงานเกี่ยวกับการพัสดุหรือผู้ที่มีหน้าที่เกี่ยวข้องก็ได้โดยให้คำนึงถึงตำแหน่งหน้าที่และความรับผิดชอบของผู้ที่ได้รับมอบอำนาจเป็นสำคัญข้อ๗ ให้มีคณะกรรมการวินิจฉัยและแก้ไขปัญหาเกี่ยวกับการจัดซื้อจัดจ้างและการบริหารพัสดุที่เกี่ยวกับการพาณิชย์โดยตรงซึ่งประธานกรรมการธนาคารออมสินแต่งตั้งเพื่อพิจารณาให้ความเห็นและวินิจฉัยเป็นการถาวรหรือเฉพาะคราวก็ได้คาวินิจฉัยของคณะกรรมการที่ได้รับการแต่งตั้งให้ถือเป็นที่สุดส่วนที่ ๓หลักการจัดหาพัสดุ ข้อ๘ การจัดซื้อจัดจ้างและการบริหารพัสดุต้องก่อให้เกิดประโยชน์สูงสุดแก่ธนาคารและต้องสอดคล้องกับหลักการ ดังต่อไปนี้(๑)คุ้มค่าโดยพัสดุที่จัดซื้อจัดจ้างต้องมีคุณภาพหรือคุณลักษณะที่ตอบสนองวัตถุประสงค์ในการใช้งานของธนาคารมีราคาที่เหมาะสม และมีแผนการบริหารพัสดุที่เหมาะสมและชัดเจนในกรณีที่วัตถุประสงค์ในการใช้เป็นเหตุให้ต้องคำนึงถึงคุณภาพและการดูแลรักษาเป็นสำคัญให้สามารถกระทำได้โดยไม่ต้องถือราคาต่ำสุดในการเสนอซื้อหรือจ้างเสมอไป ทั้งนี้ ให้ระบุเหตุผลในการดำเนินการให้ชัดเจน(๒)โปร่งใส โดยการจัดซื้อจัดจ้างและการบริหารพัสดุต้องกระทำโดยเปิดเผยและหากมีการแข่งขันต้องเปิดโอกาสให้มีการแข่งขันอย่างเป็นธรรมมีการปฏิบัติต่อผู้ประกอบการทุกรายโดยเท่าเทียมกันมีระยะเวลาที่เหมาะสมและเพียงพอต่อการยื่นข้อเสนอ มีหลักฐานการดำเนินงานชัดเจนและมีการเปิดเผยข้อมูลในทุกขั้นตอน(๓)มีประสิทธิภาพและประสิทธิผลโดยต้องมีการวางแผนการจัดซื้อจัดจ้างและการบริหารพัสดุล่วงหน้าเพื่อให้การจัดซื้อจัดจ้างและการบริหารพัสดุเป็นไปอย่างต่อเนื่องและมีกำหนดเวลาที่เหมาะสมโดยมีการประเมินและเปิดเผยผลสัมฤทธิ์ของการจัดซื้อจัดจ้างและการบริหารพัสดุ(๔)ตรวจสอบได้ โดยมีการเก็บข้อมูลการจัดซื้อจัดจ้างและการบริหารพัสดุอย่างเป็นระบบเพื่อประโยชน์ในการตรวจสอบส่วนที่ ๔การจัดทำแผนการจัดซื้อจัดจ้าง ข้อ๙ เมื่อได้รับความเห็นชอบวงเงินงบประมาณที่จะใช้ในการจัดซื้อจัดจ้างแล้วให้เจ้าหน้าที่หรือผู้ที่ได้รับมอบหมาย จัดทำแผนการจัดซื้อจัดจ้างประจำปี เสนอผู้อำนวยการหรือผู้ที่ได้รับมอบอำนาจเพื่อขอความเห็นชอบแผนการจัดซื้อจัดจ้างให้ประกอบด้วยรายการอย่างน้อย ดังต่อไปนี้(๑)ชื่อโครงการที่จะจัดซื้อจัดจ้าง(๒)วงเงินที่จะจัดซื้อจัดจ้างโดยประมาณ(๓)ระยะเวลาที่คาดว่าจะจัดซื้อจัดจ้าง(๔)รายการอื่นที่กรมบัญชีกลางกำหนดกรณีที่ไม่ได้จัดทำแผนการจัดซื้อจัดจ้างประจำปีตามวรรคหนึ่งไว้ให้จัดทำรายงานขอซื้อขอจ้างเสนอผู้อำนวยการหรือผู้ที่ได้รับมอบอำนาจเพื่อขอความเห็นชอบก่อนดำเนินการในขั้นตอนต่อไปเมื่อได้รับความเห็นชอบแผนการจัดซื้อจัดจ้างประจำปีแล้วให้หัวหน้าเจ้าหน้าที่ประกาศเผยแพร่แผนดังกล่าวในระบบเครือข่ายสารสนเทศของธนาคารและของกรมบัญชีกลาง เว้นแต่ไม่อาจดำเนินการได้รวมทั้งให้ปิดประกาศโดยเปิดเผยณ สถานที่ปิดประกาศของธนาคารข้อ๑๐ ในกรณีที่มีความจำเป็นต้องเปลี่ยนแปลงแผนการจัดซื้อจัดจ้างประจำปีให้เจ้าหน้าที่จัดทำรายงานพร้อมระบุเหตุผลที่ขอเปลี่ยนแปลงเสนอผู้อำนวยการหรือผู้ที่ได้รับมอบอำนาจเพื่อขอความเห็นชอบก่อนดำเนินการในขั้นตอนต่อไปส่วนที่ ๕การตรวจสอบผู้มีผลประโยชน์ร่วมกัน ข้อ๑๑ เพื่อเป็นการเปิดโอกาสให้มีการแข่งขันกันอย่างเป็นธรรมให้ผู้มีหน้าที่ตรวจสอบคุณสมบัติดำเนินการตรวจสอบคุณสมบัติของผู้ยื่นข้อเสนอแต่ละรายว่าเป็นผู้มีผลประโยชน์ร่วมกันหรือไม่หากปรากฏว่ามีผู้ยื่นข้อเสนอเป็นผู้มีผลประโยชน์ร่วมกันให้ผู้มีหน้าที่ตรวจสอบคุณสมบัติตัดรายชื่อผู้ยื่นข้อเสนอดังกล่าวทุกรายออกจากการเป็นผู้ยื่นข้อเสนอในครั้งนั้นข้อ ๑๒ ในการตรวจสอบคุณสมบัติของผู้ยื่นข้อเสนอแต่ละรายตามข้อ๑๑ ให้กำหนดให้ผู้ยื่นข้อเสนอยื่นเอกสารแสดงคุณสมบัติพร้อมกับการยื่นข้อเสนอโดยอย่างน้อยต้องมีเอกสาร ดังต่อไปนี้(๑)ในกรณีผู้ยื่นข้อเสนอเป็นนิติบุคคล(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคลบัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมทั้งรับรองสำเนาถูกต้อง(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคลหนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี)และบัญชีรายชื่อผู้ถือหุ้นรายใหญ่ (ถ้ามี) พร้อมทั้งรับรองสำเนาถูกต้อง(๒)ในกรณีผู้ยื่นข้อเสนอเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนสำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วนพร้อมทั้งรับรองสำเนาถูกต้อง(๓)ในกรณีผู้ยื่นข้อเสนอเป็นผู้ยื่นข้อเสนอร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้าสำเนาบัตรประจำตัวประชาชนของผู้ร่วมค้าและในกรณีที่ผู้เข้าร่วมค้าฝ่ายใดเป็นบุคคลธรรมดาที่มิได้ถือสัญชาติไทยก็ให้ยื่นสำเนาหนังสือเดินทาง หรือถ้าผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)(๔)เอกสารอื่น เช่น สำเนาใบทะเบียนพาณิชย์ สำเนาใบทะเบียนภาษีมูลค่าเพิ่มส่วนที่ ๖การจัดทำบันทึกรายงานผลการพิจารณา ข้อ๑๓ เมื่อสิ้นสุดกระบวนการจัดซื้อจัดจ้างในแต่ละโครงการให้มีการบันทึกรายงานผลการพิจารณารายละเอียดวิธีการและขั้นตอนการจัดซื้อจัดจ้างพร้อมทั้งเอกสารหลักฐานประกอบตามรายการดังต่อไปนี้(๑)รายงานขอซื้อหรือขอจ้าง(๒)ขอบเขตของงาน หรือรายละเอียดคุณลักษณะเฉพาะของพัสดุที่จะซื้อหรือจ้างและเอกสารเกี่ยวกับการรับฟังความคิดเห็นร่างขอบเขตของงานและผลการพิจารณาในครั้งนั้น (ถ้ามี)(๓)ประกาศจัดซื้อจัดจ้างหรือเอกสารเชิญชวน และเอกสารอื่นที่เกี่ยวข้อง (ถ้ามี)(๔)ข้อเสนอของผู้ยื่นข้อเสนอทุกราย(๕)บันทึกรายงานผลการพิจารณาคัดเลือกข้อเสนอ(๖)ประกาศผลผู้ได้รับการพิจารณา(๗)สัญญาหรือข้อตกลงเป็นหนังสือ รวมทั้งการแก้ไขสัญญาหรือข้อตกลง (ถ้ามี)(๘)บันทึกรายงานผลการตรวจรับพัสดุการจัดซื้อจัดจ้างโครงการใดจะต้องมีเอกสารหลักฐานใดให้เป็นไปตามวิธีการจัดซื้อจัดจ้างนั้นตามที่กำหนดในระเบียบนี้หมวด ๒การจัดซื้อจัดจ้าง ส่วนที่ ๑บททั่วไป ข้อ๑๔ การจัดซื้อจัดจ้างควรส่งเสริมพัสดุที่ผลิตในประเทศ กิจการของคนไทยหรือที่ปรึกษาไทย แล้วแต่กรณีเกี่ยวกับการใช้พัสดุที่ผลิตในประเทศ กิจการของคนไทยและการส่งเสริมที่ปรึกษาไทย ทั้งนี้ ให้คำนึงถึงหลักการตามข้อ ๘ข้อ๑๕ ในการจัดซื้อจัดจ้างทุกครั้งให้มีการเผยแพร่ข้อมูลการจัดซื้อจัดจ้าง ราคากลางและผู้ชนะการเสนอราคาในระบบเครือข่ายสารสนเทศของธนาคาร หรือของกรมบัญชีกลางด้วยเว้นแต่ไม่อาจดำเนินการได้ข้อ๑๖ การแบ่งซื้อหรือแบ่งจ้างโดยลดวงเงินที่จะซื้อหรือจ้างในครั้งเดียวกันเพื่อให้วิธีการซื้อหรือจ้างหรืออำนาจในการสั่งซื้อสั่งจ้างเปลี่ยนแปลงไปโดยไม่มีเหตุผลอันสมควรจะกระทำมิได้กรณีใดจะเป็นการแบ่งซื้อหรือแบ่งจ้างให้พิจารณาถึงวัตถุประสงค์ในการซื้อหรือจ้างครั้งนั้นและความคุ้มค่าของธนาคารเป็นสำคัญข้อ๑๗ ให้มีการประเมินผลและเปิดเผยผลสัมฤทธิ์ของการจัดซื้อจัดจ้างและการบริหารพัสดุประจำปีตามรูปแบบและวิธีการที่ผู้อำนวยการกำหนดส่วนที่ ๒กระบวนการซื้อหรือจ้าง รายงานขอซื้อขอจ้างข้อ๑๘ ก่อนดำเนินการซื้อหรือจ้างทุกวิธีให้เจ้าหน้าที่จัดทำรายงานเสนอต่อผู้อำนวยการหรือผู้ที่ได้รับมอบอำนาจ ตามรายการดังต่อไปนี้(๑)เหตุผลและความจำเป็นที่ต้องซื้อหรือจ้าง(๒)ขอบเขตของงานหรือรายละเอียดคุณลักษณะเฉพาะของพัสดุหรือแบบรูปรายการงานก่อสร้างที่จะซื้อหรือจ้าง แล้วแต่กรณีโดยหน่วยงานจะแต่งตั้งคณะกรรมการขึ้นมาคณะหนึ่ง หรือมอบหมายให้เจ้าหน้าที่หรือบุคคลใดบุคคลหนึ่งรับผิดชอบในการจัดทำก็ได้(๓)ราคากลางของพัสดุที่จะซื้อหรือจ้าง โดยให้จัดทำราคากลางตามหลักเกณฑ์และรูปแบบตามที่พระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ และคณะกรรมการ ป.ป.ช. กำหนด(๔)วงเงินที่จะซื้อหรือจ้าง โดยให้ระบุวงเงินงบประมาณถ้าไม่มีวงเงินดังกล่าวให้ระบุวงเงินที่ประมาณว่าจะซื้อหรือจ้างในครั้งนั้น(๕)กำหนดเวลาที่ต้องการใช้พัสดุนั้นหรือให้งานนั้นแล้วเสร็จ(๖)วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น(๗)หลักเกณฑ์การพิจารณาคัดเลือกข้อเสนอ(๘)ข้อเสนออื่น ๆ เช่น รายชื่อคณะกรรมการต่าง ๆ ที่จำเป็นในการซื้อหรือจ้างข้อ๑๙ ก่อนดำเนินการในการซื้อที่ดินหรือสิ่งก่อสร้างหรือที่ดินพร้อมสิ่งก่อสร้างที่อยู่ในระหว่างการก่อสร้าง ให้เจ้าหน้าที่จัดทำรายงานเสนอผู้อำนวยการหรือผู้ที่ได้รับมอบอำนาจตามรายการ ดังต่อไปนี้(๑)เหตุผลและความจำเป็นที่ต้องซื้อ(๒)รายละเอียดของที่ดินหรือสิ่งปลูกสร้างที่ต้องการซื้อรวมทั้งเนื้อที่และท้องที่ที่ต้องการ(๓)ราคาประเมินของทางราชการในท้องที่นั้น โดยให้จัดทำราคากลางตามหลักเกณฑ์และรูปแบบตามที่พระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ และคณะกรรมการ ป.ป.ช. กำหนด(๔) ราคาซื้อขายของที่ดินและหรือสิ่งปลูกสร้างใกล้เคียงบริเวณที่จะซื้อประมาณ ๓ ราย(๕)วงเงินที่จะซื้อ โดยให้ระบุวงเงินงบประมาณถ้าไม่มีวงเงินดังกล่าวให้ระบุวงเงินที่ประมาณว่าจะซื้อในครั้งนั้น(๖)วิธีที่จะซื้อและเหตุผลที่ต้องซื้อโดยวิธีนั้น(๗)ข้อเสนออื่น ๆ เช่น รายชื่อคณะกรรมการต่าง ๆ ที่จำเป็นในการซื้อการซื้อที่ดินและหรือสิ่งก่อสร้างให้ติดต่อกับเจ้าของโดยตรงเว้นแต่การซื้อที่ดินและหรือสิ่งก่อสร้างในต่างประเทศที่จำเป็นต้องติดต่อผ่านนายหน้าหรือดำเนินการในทำนองเดียวกันตามกฎหมายหรือประเพณีนิยมของท้องถิ่นในกรณีที่ธนาคารพิจารณาว่ามีความจำเป็นต้องซื้อที่ดินพร้อมสิ่งก่อสร้างที่อยู่ในระหว่างการก่อสร้างทั้งที่มีหรือไม่มีลักษณะเป็นโครงการใด ๆ ที่เปิดจองซื้อให้กับลูกค้าทั่วไปเพื่อประโยชน์ของธนาคารก็ให้กระทำได้โดยติดต่อกับเจ้าของหรือเจ้าของโครงการโดยตรงข้อ๒๐ เมื่อผู้อำนวยการหรือผู้ที่ได้รับมอบอำนาจให้ความเห็นชอบตามรายงานที่เสนอตามข้อ๑๘ หรือข้อ ๑๙ แล้ว ให้คณะกรรมการหรือเจ้าหน้าที่ดำเนินการตามวิธีการซื้อหรือการจ้างนั้นต่อไปได้คณะกรรมการข้อ๒๑ ในการดำเนินการซื้อหรือจ้างแต่ละครั้งให้ผู้อำนวยการหรือผู้ที่ได้รับมอบอำนาจแต่งตั้งคณะกรรมการขึ้นเพื่อปฏิบัติตามระเบียบนี้พร้อมกับกำหนดระยะเวลาในการพิจารณา แล้วแต่กรณี คือ(๑)คณะกรรมการซื้อหรือจ้างโดยวิธีพิเศษเพื่อการพาณิชย์(๒)คณะกรรมการเปิดซองสอบราคาเพื่อการพาณิชย์(๓)คณะกรรมการรับและเปิดซองประกวดราคาเพื่อการพาณิชย์(๔)คณะกรรมการพิจารณาผลการประกวดราคาเพื่อการพาณิชย์(๕)คณะกรรมการตรวจรับพัสดุให้คณะกรรมการแต่ละคณะรายงานผลการพิจารณาต่อผู้อำนวยการหรือผู้ที่ได้รับมอบอำนาจภายในระยะเวลาที่กำหนดถ้ามีเหตุที่ทำให้การรายงานล่าช้าให้เสนอผู้อำนวยการหรือผู้ที่ได้รับมอบอำนาจพิจารณาขยายเวลาให้ตามความจำเป็นข้อ๒๒ คณะกรรมการตามข้อ ๒๑แต่ละคณะให้ประกอบด้วย ประธานกรรมการ ๑ คน และกรรมการอย่างน้อย ๒ คนซึ่งแต่งตั้งจากผู้บริหารและพนักงาน โดยคำนึงถึงลักษณะหน้าที่และความรับผิดชอบเป็นสำคัญในการซื้อหรือจ้างครั้งเดียวกันห้ามแต่งตั้งผู้ที่เป็นกรรมการรับและเปิดซองประกวดราคาเพื่อการพาณิชย์เป็นกรรมการพิจารณาผลการประกวดราคาเพื่อการพาณิชย์หรือแต่งตั้งผู้ที่เป็นกรรมการเปิดซองสอบราคาเพื่อการพาณิชย์ หรือกรรมการพิจารณาผลการประกวดราคาเพื่อการพาณิชย์เป็นกรรมการตรวจรับพัสดุข้อ๒๓ การประชุมของคณะกรรมการแต่ละคณะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการและกรรมการแต่ละคนมีเสียงหนึ่งในการลงมติโดยประธานกรรมการต้องอยู่ด้วยทุกครั้งในการประชุมหากประธานกรรมการไม่สามารถปฏิบัติหน้าที่ได้ให้ผู้อำนวยการหรือผู้ที่ได้รับมอบอำนาจแต่งตั้งประธานกรรมการคนใหม่เป็นประธานกรรมการแทนเว้นแต่ในกรณีเมื่อถึงกำหนดเวลาเปิดซองสอบราคาหรือรับซองประกวดราคาแล้วประธานกรรมการยังไม่มาปฏิบัติหน้าที่ให้กรรมการที่มาประชุมเลือกกรรมการคนหนึ่งทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะที่เกี่ยวข้อง แล้วแต่กรณีมติของคณะกรรมการให้ถือเสียงข้างมากถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดเว้นแต่คณะกรรมการตรวจรับพัสดุให้ถือมติเอกฉันท์กรรมการของคณะใดไม่เห็นด้วยกับมติของคณะกรรมการให้ทำบันทึกความเห็นแย้งไว้ด้วยประธานกรรมการและกรรมการจะต้องไม่เป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อหรือจ้างครั้งนั้น ทั้งนี้การมีส่วนได้เสียในเรื่องซึ่งที่ประชุมพิจารณาของประธานกรรมการและกรรมการให้เป็นไปตามกฎหมายว่าด้วยวิธีปฏิบัติราชการทางปกครองหากประธานกรรมการหรือกรรมการทราบว่าตนเป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อหรือจ้างครั้งนั้นให้ประธานกรรมการหรือกรรมการผู้นั้นลาออกจากการเป็นประธานกรรมการหรือกรรมการในคณะกรรมการที่ตนได้รับการแต่งตั้งนั้นและให้รายงานผู้อำนวยการหรือผู้ที่ได้รับมอบอำนาจทราบเพื่อสั่งการตามที่เห็นสมควรต่อไปข้อ๒๔ สำหรับการซื้อหรือจ้างในวงเงินไม่เกิน๕๐๐,๐๐๐ บาท หรือการจ้างเหมาบริการ การเช่า การจ้างติดตามหนี้ การจ้างบริษัทหรือสำนักงานทนายความการจ้างประเมินราคาหลักทรัพย์และอื่น ๆ ให้พนักงานระดับไม่ต่ำกว่าผู้ช่วยผู้อำนวยการฝ่ายหรือเทียบเท่าที่มีหน้าที่รับผิดชอบงานนั้นๆ คนหนึ่งเป็นผู้ตรวจรับพัสดุโดยให้ปฏิบัติหน้าที่เช่นเดียวกับคณะกรรมการตรวจรับพัสดุก็ได้วิธีการซื้อหรือจ้างข้อ๒๕ การซื้อหรือการจ้างเพื่อการพาณิชย์โดยตรง กระทำได้ ๔ วิธีดังนี้(๑)วิธีตกลงราคาเพื่อการพาณิชย์(๒)วิธีสอบราคาเพื่อการพาณิชย์(๓)วิธีประกวดราคาเพื่อการพาณิชย์(๔)วิธีพิเศษเพื่อการพาณิชย์ข้อ๒๖ การซื้อหรือจ้างโดยวิธีตกลงราคาเพื่อการพาณิชย์ได้แก่ การซื้อหรือการจ้างครั้งหนึ่งซึ่งมีราคาไม่เกิน ๕๐๐,๐๐๐บาทข้อ๒๗ การซื้อหรือการจ้างโดยวิธีสอบราคาเพื่อการพาณิชย์ได้แก่ การซื้อหรือการจ้างครั้งหนึ่งซึ่งมีราคาเกิน ๕๐๐,๐๐๐บาท แต่ไม่เกิน ๕,๐๐๐,๐๐๐ บาทข้อ๒๘ การซื้อหรือการจ้างโดยวิธีประกวดราคาเพื่อการพาณิชย์ได้แก่ การซื้อหรือการจ้างครั้งหนึ่งซึ่งมีราคาเกิน ๕,๐๐๐,๐๐๐ บาทข้อ๒๙ การซื้อหรือการจ้างโดยวิธีพิเศษเพื่อการพาณิชย์ได้แก่ การซื้อหรือการจ้างครั้งหนึ่งซึ่งมีราคาเกิน ๕๐๐,๐๐๐บาท ได้แก่ การเชิญชวนผู้ประกอบการที่มีคุณสมบัติตรงตามเงื่อนไขที่ธนาคารกำหนดให้เข้ายื่นข้อเสนอหรือเข้ามาเจรจาต่อรองราคาโดยให้กระทำได้กรณีใดกรณีหนึ่งดังต่อไปนี้(๑)การจัดซื้อจัดจ้างพัสดุที่มีผู้ประกอบการซึ่งมีคุณสมบัติโดยตรงเพียงรายเดียวหรือการจัดซื้อจัดจ้างพัสดุจากผู้ประกอบการซึ่งเป็นตัวแทนจำหน่ายหรือตัวแทนผู้ให้บริการโดยชอบด้วยกฎหมายเพียงรายเดียวในประเทศไทย(๒)มีความจำเป็นต้องซื้อหรือจ้างโดยเร่งด่วน หรือฉุกเฉินหากล่าช้าอาจจะเสียหายแก่ธนาคาร(๓)งานต้องจ้างช่างผู้มีฝีมือโดยเฉพาะ หรือผู้มีความชำนาญเป็นพิเศษรวมทั้งงานที่เกี่ยวข้องกับการดำเนินธุรกิจที่จำเป็นต้องพิจารณาจ้างผู้ประกอบการเป็นการเฉพาะหรือจ้างผู้ประกอบการหลายรายในคราวเดียวเช่น การจ้างติดตามหนี้ การจ้างบริษัทหรือสำนักงานทนายความการจ้างประเมินราคาหลักทรัพย์การจ้างบริการรับ - ส่งตราสารทางการเงินหรือเอกสารเกี่ยวกับเงินฝากหรือสินเชื่อและงานที่เกี่ยวข้องอื่นที่เป็นธุรกิจการให้บริการรับฝากเงิน สินเชื่องานขยายช่องทางการให้บริการ และเครื่องบริการอิเล็กทรอนิกส์ที่มีลักษณะเดียวกัน(๔)งานที่เกี่ยวกับการโฆษณาประชาสัมพันธ์ เช่น กิจกรรมเพื่อสังคม (CSR) กิจกรรมส่งเสริมการตลาดหรือแนะนำผลิตภัณฑ์และการขายของธนาคาร ฯลฯ ที่จำเป็นต้องพิจารณาจากข้อเสนอในด้านรูปแบบแนวคิดและรายละเอียดของงานที่จะซื้อจะจ้าง(๕)การจัดซื้อจัดจ้างจากส่วนราชการ หรือรัฐวิสาหกิจ หรือจากวิสาหกิจชุมชน กลุ่มสตรีกลุ่มแม่บ้าน หรือกลุ่มอาชีพต่าง ๆ ในหมู่บ้านและตำบล กลุ่มสหกรณ์ สหกรณ์ร้านค้า มูลนิธิองค์การสงเคราะห์ต่าง ๆ หรือกลุ่มอาชีพอื่น ๆ ที่มีลักษณะเช่นเดียวกันรวมทั้งกลุ่มธุรกิจชุมชนหรือกลุ่มอาชีพที่ธนาคารให้หรือต้องการสนับสนุน(๖)เป็นพัสดุที่โดยลักษณะของการใช้งานหรือมีข้อจำกัดทางธุรกิจหรือเทคนิคที่จำเป็นต้องระบุยี่ห้อเป็นการเฉพาะเช่น รถประจำตำแหน่ง รถรับรอง รถ และเรือที่ใช้ในธุรกิจของธนาคาร อะไหล่ ฯลฯ(๗)เป็นพัสดุเพื่อใช้ในธุรกิจของธนาคารที่ต้องปกปิดเป็นความลับ(๘)พัสดุที่จะทำการจัดซื้อจัดจ้างเป็นพัสดุที่เกี่ยวพันกับพัสดุที่ได้ทำการจัดซื้อจัดจ้างไว้ก่อนแล้วและมีความจำเป็นต้องทำการจัดซื้อจัดจ้างเพิ่มเติม (Repeat Order) เพื่อความสมบูรณ์เร่งด่วน หรือต่อเนื่องให้ทันต่อการใช้งานและเป็นประโยชน์ต่อธนาคาร โดยการใช้พัสดุนั้นมูลค่าของพัสดุที่ทำการจัดซื้อจัดจ้างเพิ่มเติมจะต้องไม่สูงกว่าพัสดุที่ได้ทำการจัดซื้อจัดจ้างไว้ก่อนแล้ว(๙)เป็นที่ดินหรือสิ่งก่อสร้าง หรือที่ดินพร้อมสิ่งก่อสร้างที่อยู่ในระหว่างการก่อสร้าง(๑๐)เป็นการจ้างที่ปรึกษา หรือผู้เชี่ยวชาญเพื่อการดำเนินธุรกิจ(๑๑)เป็นกรณีที่ได้ดำเนินการโดยวิธีอื่นแล้วไม่ได้ผลดีทั้งนี้การซื้อหรือการจ้างตามข้อ ๒๗ และข้อ ๒๘ ถ้าผู้สั่งซื้อหรือผู้สั่งจ้างเห็นสมควรจะสั่งให้กระทำโดยวิธีพิเศษเพื่อการพาณิชย์ก็ได้วิธีตกลงราคาเพื่อการพาณิชย์ข้อ๓๐ ให้เจ้าหน้าที่ติดต่อตกลงราคากับผู้ขายหรือผู้รับจ้างโดยตรงแล้วให้หัวหน้าเจ้าหน้าที่จัดซื้อหรือจ้างได้ภายในวงเงินที่ได้รับความเห็นชอบในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการตามปกติได้ทันให้เจ้าหน้าที่หรือผู้มีหน้าที่รับผิดชอบในการปฏิบัติธุรกิจนั้นดำเนินการไปก่อนแล้วรีบรายงานขอความเห็นชอบต่อผู้อำนวยการหรือผู้ที่ได้รับมอบอำนาจ และเมื่อผู้อำนวยการหรือผู้ที่ได้รับมอบอำนาจให้ความเห็นชอบแล้วให้ถือว่ารายงานดังกล่าวเป็นหลักฐานการตรวจรับพัสดุโดยอนุโลมวิธีสอบราคาเพื่อการพาณิชย์ข้อ๓๑ ให้เจ้าหน้าที่จัดทำเอกสารสอบราคาโดยอย่างน้อยให้แสดงรายการ ดังต่อไปนี้(๑)คุณลักษณะเฉพาะของพัสดุที่ต้องการซื้อและจำนวนที่ต้องการหรือแบบรูปและรายการละเอียด และปริมาณงานที่ต้องการจ้างในกรณีที่จำเป็นต้องดูสถานที่หรือชี้แจงรายละเอียดเพิ่มเติมประกอบตามวรรคหนึ่งให้กำหนดสถานที่ วันเวลาที่นัดหมายไว้ด้วย(๒)คุณสมบัติของผู้เข้าเสนอราคาซึ่งจะต้องมีอาชีพขายหรือรับจ้างตาม (๑)โดยให้ผู้เสนอราคาแสดงหลักฐานดังกล่าวด้วย(๓)ในกรณีจำเป็น ให้ระบุผู้เข้าเสนอราคาส่งตัวอย่าง แค็ตตาล็อกหรือแบบรูปและรายการละเอียดไปพร้อมกับใบเสนอราคา(๔)ถ้าจำเป็นต้องมีการตรวจทดลอง ให้กำหนดจำนวนตัวอย่างให้พอแก่การตรวจทดลองและเหลือไว้สำหรับการทำสัญญาด้วย ทั้งนี้ ให้มีข้อกำหนดไว้ด้วยว่าทางธนาคารไม่รับผิดชอบในความเสียหายใดๆ ที่เกิดขึ้นจากการทดสอบตัวอย่างนั้น(๕)สถานที่ติดต่อเกี่ยวกับแบบรูปและรายการละเอียด กรณีมีการขายให้ระบุราคาขายไว้ด้วย(๖)ข้อกำหนดให้ผู้เข้าเสนอราคาเสนอราคารวมทั้งสิ้น และราคาต่อหน่วยหรือต่อรายการ (ถ้าทำได้)พร้อมทั้งระบุหลักเกณฑ์โดยชัดเจนว่าจะพิจารณาราคารวมหรือราคาต่อหน่วยหรือต่อรายการในกรณีที่ไม่ได้กำหนดไว้ในเอกสารสอบราคาให้พิจารณาราคารวม(๗)แบบใบเสนอราคา โดยกำหนดไว้ด้วยว่าในการเสนอราคาให้ลงราคารวมทั้งสิ้นเป็นตัวเลขและต้องมีตัวหนังสือกำกับ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญในการสอบราคาจ้างก่อสร้างให้กำหนดแบบบัญชีรายการก่อสร้างตามความเหมาะสมของลักษณะและประเภทของงานเพื่อให้ผู้เข้าเสนอราคากรอกปริมาณวัสดุและราคาด้วย(๘)กำหนดระยะเวลายืนราคาเท่าที่จำเป็นต่อธนาคารและมีเงื่อนไขด้วยว่าซองเสนอราคาที่ยื่นต่อธนาคารและลงทะเบียบรับซองแล้วจะถอนคืนมิได้(๙)กำหนดสถานที่ส่งมอบพัสดุและวันส่งมอบโดยประมาณ (สำหรับการซื้อ) หรือกำหนดวันที่จะเริ่มทำงานและวันแล้วเสร็จโดยประมาณ(สำหรับการจ้าง)(๑๐)กำหนดสถานที่ วัน เวลา เปิดซองสอบราคา(๑๑) ข้อกำหนดให้ผู้เสนอราคาผนึกซองราคาให้เรียบร้อยก่อนยื่นต่อธนาคารจ่าหน้าถึงประธานกรรมการเปิดซองสอบราคาเพื่อการพาณิชย์ครั้งนั้นและส่งถึงธนาคารก่อนวันเปิดซองโดยให้ส่งเอกสารหลักฐานต่าง ๆ พร้อมจัดทำบัญชีรายการเอกสารเสนอไปพร้อมกับซองราคาด้วยสำหรับกรณีที่จะให้มีการยื่นซองทางไปรษณีย์ได้ให้กำหนดวิธีการปฏิบัติไว้ให้ชัดเจนด้วย(๑๒)กำหนดเงื่อนไขในการสงวนสิทธิ์ที่จะถือว่าผู้ที่ไม่ไปทำสัญญาหรือข้อตกลงกับธนาคารเป็นผู้ทิ้งงาน(๑๓)ข้อกำหนดว่าผู้เข้าเสนอราคาที่ได้รับการคัดเลือกให้ไปทำสัญญาจะต้องวางหลักประกันสัญญาตามชนิดและอัตราตามที่ธนาคารกำหนด(๑๔)ร่างสัญญา รวมทั้งการแบ่งงวดงาน การจ่ายเงิน เงื่อนไข การจ่ายเงินล่วงหน้า (ถ้ามี)และอัตราค่าปรับ(๑๕)ข้อสงวนสิทธิ์ว่าธนาคารจะไม่พิจารณาผู้เสนอราคาที่เป็นผู้ทิ้งงานของทางราชการหน่วยงานของรัฐและ/หรือธนาคารและธนาคารทรงไว้ซึ่งสิทธิที่จะงดซื้อหรือจ้างหรือเลือกซื้อหรือจ้างโดยไม่จำเป็นต้องซื้อหรือจ้างจากผู้เสนอราคาต่ำสุดเสมอไปรวมทั้งจะพิจารณายกเลิกการสอบราคา และลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคาข้อ๓๒ การซื้อหรือการจ้างโดยวิธีสอบราคาเพื่อการพาณิชย์ให้ดำเนินการดังต่อไปนี้(๑)ก่อนวันเปิดซองสอบราคาไม่น้อยกว่า ๑๐ วัน สำหรับการสอบราคาในประเทศหรือไม่น้อยกว่า๔๕ วัน สำหรับการสอบราคานานาชาติให้เจ้าหน้าที่ส่งประกาศเผยแพร่การสอบราคาและเอกสารสอบราคาไปยังผู้มีอาชีพขายหรือรับจ้างทำงานนั้นโดยตรงหรือโดยทางไปรษณีย์ลงทะเบียนให้มากที่สุดเท่าที่จะทำได้กับให้ปิดประกาศเผยแพร่การสอบราคาไว้โดยเปิดเผยณ ที่ทำการของธนาคาร หรือเผยแพร่ในระบบเครือข่ายสารสนเทศของธนาคารและของกรมบัญชีกลางด้วยเว้นแต่ไม่อาจดำเนินการได้(๒)ในการยื่นซองสอบราคา ผู้เสนอราคาจะต้องผนึกซองจ่าหน้าถึงประธานกรรมการเปิดซองสอบราคาเพื่อการพาณิชย์ครั้งนั้นและส่งถึงธนาคารก่อนวันเปิดซองสอบราคาโดยยื่นโดยตรงต่อธนาคารหรือส่งทางไปรษณีย์ลงทะเบียน ในกรณีที่ธนาคารกำหนดให้กระทำได้(๓)ให้เจ้าหน้าที่ลงรับโดยไม่เปิดซองพร้อมระบุวันและเวลาที่รับซอง ในกรณีที่ผู้เสนอราคามายื่นซองโดยตรงให้ออกใบรับให้แก่ผู้ยื่นซอง สำหรับกรณีที่เป็นการยื่นซองทางไปรษณีย์ให้ถือวันและเวลาที่ธนาคารลงรับจากไปรษณีย์เป็นเวลารับซองและให้ส่งมอบซองให้แก่หัวหน้าเจ้าหน้าที่ทันที(๔)ให้หัวหน้าเจ้าหน้าที่เก็บรักษาซองเสนอราคาทุกรายโดยไม่เปิดซอง และเมื่อถึงกำหนดเวลาเปิดซองสอบราคาแล้วให้ส่งมอบซองเสนอราคาพร้อมทั้งรายงานผลการรับซองต่อคณะกรรมการเปิดซองสอบราคาเพื่อการพาณิชย์เพื่อดำเนินการต่อไปข้อ๓๓ คณะกรรมการเปิดซองสอบราคาเพื่อการพาณิชย์มีหน้าที่ ดังต่อไปนี้(๑)เปิดซองใบเสนอราคา และอ่านแจ้งราคาพร้อมบัญชี รายการเอกสารหลักฐานต่าง ๆ ของผู้เสนอราคาทุกรายโดยเปิดเผยตามวัน เวลา และสถานที่ที่กำหนดและตรวจสอบรายการเอกสารตามบัญชีของผู้เสนอราคาทุกรายแล้วให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่น(๒)ตรวจสอบคุณสมบัติของผู้เสนอราคา ใบเสนอราคา แค็ตตาล็อก หรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในเอกสารสอบราคา(๓)พิจารณาคัดเลือกพัสดุหรืองานจ้างของผู้เสนอราคาที่ถูกต้องตาม (๒)ที่มีคุณภาพและคุณสมบัติเป็นประโยชน์ต่อธนาคาร และเสนอให้ซื้อหรือจ้างจากรายที่คัดเลือกไว้แล้วโดยใช้หลักเกณฑ์ ตามข้อ ๕๐ในกรณีที่ผู้เสนอราคาดังกล่าวไม่ยอมเข้าทำสัญญาหรือข้อตกลงกับธนาคารในเวลาที่กำหนดตามเอกสารสอบราคาให้คณะกรรมการพิจารณาจากผู้เสนอราคารายถัดไปตามลำดับถ้ามีผู้เข้าเสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการดำเนินการตามข้อ ๓๔(๔)ในกรณีที่มีผู้เสนอราคาถูกต้องตรงตามรายการละเอียดและเงื่อนไขที่กำหนดไว้ในเอกสารสอบราคาเพียงรายเดียวให้คณะกรรมการดำเนินการตาม (๓) โดยอนุโลม(๕)ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้อำนวยการหรือผู้ที่ได้รับมอบอำนาจเพื่อสั่งการโดยเสนอผ่านหัวหน้าเจ้าหน้าที่ข้อ๓๔ การซื้อหรือการจ้างโดยวิธีสอบราคาเพื่อการพาณิชย์ที่ปรากฏว่าราคาของผู้เสนอราคารายที่คณะกรรมการเปิดซองสอบราคาเพื่อการพาณิชย์เห็นสมควรซื้อหรือจ้างยังสูงกว่าวงเงินที่จะซื้อหรือจ้างแล้วแต่กรณีให้คณะกรรมการดำเนินการตามลำดับ ดังต่อไปนี้(๑)เรียกผู้เสนอราคารายนั้นมาต่อรองราคาให้ต่ำสุดเท่าที่จะทำได้หากผู้เสนอราคารายนั้นยอมลดราคาแล้วราคาที่เสนอใหม่ไม่สูงกว่าวงเงินที่จะซื้อหรือจ้างหรือสูงกว่าแต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างหรือต่อรองราคาแล้วไม่ยอมลดราคาลงอีก แต่ส่วนที่สูงกว่าวงเงินที่จะซื้อหรือจ้างนั้นไม่เกินร้อยละสิบของวงเงินที่จะซื้อหรือจ้างถ้าเห็นว่าราคาดังกล่าวเป็นราคาที่เหมาะสมก็ให้เสนอซื้อหรือจ้างจากผู้เสนอราคารายนั้น(๒)ถ้าดำเนินการตาม (๑)แล้วไม่ได้ผลให้เรียกผู้เสนอราคาที่คณะกรรมการเห็นสมควรซื้อหรือจ้างทุกรายมาต่อรองราคาใหม่พร้อมกันด้วยวิธียื่นซองเสนอราคาภายในกำหนดระยะเวลาอันสมควร หากรายใดไม่มายื่นซองให้ถือว่ารายนั้นยืนราคาตามที่เสนอไว้เดิม หากผู้เสนอราคาต่ำสุดในการต่อรองราคาครั้งนี้เสนอราคาไม่สูงกว่าวงเงินที่จะซื้อหรือจ้างหรือสูงกว่าแต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างถ้าเห็นว่าราคาดังกล่าวเป็นราคาที่เหมาะสมก็ให้เสนอซื้อหรือจ้างจากผู้เสนอราคารายนั้น(๓)ถ้าดำเนินการตาม (๒) แล้วไม่ได้ผล ให้เสนอความเห็นต่อผู้อำนวยการหรือผู้ที่ได้รับมอบอำนาจเพื่อประกอบการใช้ดุลพินิจว่าจะสมควรลดรายการ ลดจำนวน หรือลดเนื้องานหรือขอเงินเพิ่มเติมหรือยกเลิกการสอบราคาเพื่อดำเนินการสอบราคาใหม่ หรือดำเนินการใหม่โดยวิธีพิเศษเพื่อการพาณิชย์ก็ได้วิธีประกวดราคาเพื่อการพาณิชย์ข้อ๓๕ ให้เจ้าหน้าที่จัดทำเอกสารประกวดราคาตามแบบตัวอย่างของธนาคารการจัดทำเอกสารประกวดราคารายใดจำเป็นต้องมีข้อความหรือรายการแตกต่างไปจากที่ธนาคารกำหนด โดยมีสาระสำคัญตามที่กำหนดไว้ในตัวอย่างหรือแบบดังกล่าวและไม่ทำให้ธนาคารเสียเปรียบก็ให้กระทำได้ เว้นแต่ผู้อำนวยการเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งร่างเอกสารประกวดราคาไปให้คณะกรรมการวินิจฉัยและแก้ไขปัญหาตรวจพิจารณาก่อนให้หัวหน้าเจ้าหน้าที่นำร่างประกาศและร่างเอกสารประกวดราคาซื้อหรือจ้างเผยแพร่เพื่อรับฟังความคิดเห็นของผู้ประกอบการโดยให้ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และที่แก้ไขเพิ่มเติม(ถ้ามี) โดยอนุโลมภายหลังที่ได้มีการเผยแพร่ร่างประกาศและร่างเอกสารประกวดราคาเพื่อรับฟังความคิดเห็นเสร็จสิ้นแล้วให้ดำเนินการเผยแพร่เอกสารประกวดราคาโดยจัดทำเป็นประกาศ และมีสาระสำคัญดังต่อไปนี้(๑)รายการพัสดุที่ต้องการซื้อ หรืองานที่ต้องการจ้าง(๒)คุณสมบัติของผู้มีสิทธิเข้าประกวดราคา(๓)กำหนดวัน เวลา รับซอง ปิดการรับซอง และเปิดซองประกวดราคา(๔)สถานที่และระยะเวลาในการขอรับ หรือขอซื้อเอกสารการประกวดราคาและราคาของเอกสารข้อ๓๖ การซื้อหรือการจ้างโดยวิธีประกวดราคาเพื่อการพาณิชย์ให้หัวหน้าเจ้าหน้าที่รับผิดชอบควบคุมดูแลและดำเนินการเผยแพร่และการปิดประกาศประกวดราคาภายในระยะเวลาที่กำหนดดังต่อไปนี้(๑)ปิดประกาศประกวดราคาโดยเปิดเผย ณ ที่ทำการของธนาคาร(๒)ส่งประกาศเผยแพร่การประกวดราคาและเอกสารประกวดราคาไปยังผู้มีอาชีพขายหรือรับจ้างทำงานนั้นโดยตรงหรือโดยทางไปรษณีย์ลงทะเบียนให้มากที่สุดเท่าที่จะทำได้(๓)เผยแพร่การประกวดราคาดังกล่าวในระบบเครือข่ายสารสนเทศของธนาคารและของกรมบัญชีกลางด้วยเว้นแต่ไม่อาจดำเนินการได้(๔)ส่งให้สำนักงานการตรวจเงินแผ่นดินหรือสำนักงานตรวจเงินแผ่นดินภูมิภาค แล้วแต่กรณีโดยให้ส่งเอกสารประกวดราคาไปพร้อมกันด้วยการดำเนินการตามวรรคหนึ่งให้กระทำก่อนการให้หรือการขายเอกสารประกวดราคาไม่น้อยกว่า ๗ วันทำการข้อ๓๗ การให้หรือการขายเอกสารประกวดราคารวมทั้งเอกสารที่เกี่ยวกับคุณลักษณะเฉพาะหรือรายละเอียด ให้กระทำ ณสถานที่ที่สามารถติดต่อได้โดยสะดวกและไม่เป็นเขตหวงห้ามและจะต้องจัดเตรียมเอกสารประกวดราคาไว้ให้มากพอสำหรับความต้องการของผู้มารับหรือขอซื้อที่มีอาชีพขายหรือรับจ้างทำงานนั้นรายละ ๑ ชุด โดยไม่มีเงื่อนไขอื่นใดในการให้หรือการขายการให้หรือการขายเอกสารประกวดราคาต้องกระทำไม่น้อยกว่า ๗ วันทำการ และจะต้องมีช่วงเวลาสำหรับการคำนวณราคาของผู้ประสงค์จะเข้าเสนอราคาหลังปิดการให้หรือการขายเอกสารประกวดราคาจนถึงก่อนวันรับซองประกวดราคา ไม่น้อยกว่า ๗ วันทำการ หรือไม่น้อยกว่าจำนวนวันที่มากกว่านั้นตามที่ผู้อำนวยการหรือผู้ที่ได้รับมอบอำนาจกำหนดโดยคำนึงถึงขนาด ปริมาณและลักษณะของพัสดุที่จะซื้อหรือจ้างในกรณีที่มีการขายให้กำหนดราคาพอสมควรกับค่าใช้จ่ายที่ธนาคารต้องเสียไปในการจัดทำสำเนาเอกสารประกวดราคานั้นถ้ามีการยกเลิกการประกวดราคาครั้งนั้นและมีการประกวดราคาใหม่ให้ผู้รับหรือซื้อเอกสารประกวดราคาในครั้งก่อนมีสิทธิได้รับเอกสารประกวดราคาใหม่โดยไม่ต้องเสียค่าซื้อเอกสารประกวดราคาอีกข้อ๓๘ ในกรณีการซื้อหรือการจ้างใดมีรายละเอียดที่มีความซับซ้อนหรือมีความจำเป็นโดยสภาพของการซื้อหรือการจ้างที่จะต้องมีการชี้แจงรายละเอียดหรือการชี้สถานที่ให้ธนาคารกำหนดวันเวลา และสถานที่ในการชี้แจงรายละเอียดหรือการชี้สถานที่ในประกาศประกวดราคาก่อนวันปิดการรับซองประกวดราคาหากธนาคารเห็นว่ามีความจำเป็นที่จะต้องกำหนดรายละเอียดเพิ่มเติมหรือมีการชี้สถานที่อันเป็นการแก้ไขคุณลักษณะเฉพาะที่เป็นสาระสำคัญซึ่งมิได้กำหนดไว้ในเอกสารประกวดราคาตั้งแต่ต้นให้ธนาคารจัดทำเป็นเอกสารประกวดราคาเพิ่มเติมและให้ระบุวัน เวลาและสถานที่ในการชี้แจงรายละเอียดหรือการชี้สถานที่ไว้ด้วย และให้ดำเนินการตามข้อ๓๖ วรรคหนึ่ง โดยอนุโลมรวมทั้งให้แจ้งเป็นหนังสือให้ผู้ที่ได้รับหรือได้ซื้อเอกสารประกวดราคาไปแล้วทุกรายทราบโดยมิชักช้าการชี้แจงรายละเอียดหรือการชี้สถานที่ตามวรรคหนึ่งหรือวรรคสองให้พนักงานผู้รับผิดชอบจัดทำบันทึกการชี้แจงรายละเอียดหรือการชี้สถานที่เป็นลายลักษณ์อักษรไว้เป็นหลักฐานทุกครั้งถ้ามีการดำเนินการตามวรรคสองให้ธนาคารพิจารณาเลื่อนวันเวลารับซอง การปิดการรับซองและการเปิดซองประกวดราคาตามความจำเป็นแก่กรณีด้วยข้อ๓๙ นอกจากกรณีที่กำหนดไว้ตามข้อ ๓๘เมื่อถึงกำหนดวันรับซองประกวดราคาห้ามมิให้ร่นหรือเลื่อน หรือเปลี่ยนแปลงกำหนดเวลารับซองและเปิดซองประกวดราคาการรับซองทางไปรษณีย์จะกระทำมิได้เว้นแต่การประกวดราคานานาชาติซึ่งกำหนดให้มีการยื่นซองทางไปรษณีย์ได้โดยให้ถือปฏิบัติตามข้อ๓๒ (๒) (๓) และ (๔) โดยอนุโลมข้อ๔๐ คณะกรรมการรับและเปิดซองประกวดราคาเพื่อการพาณิชย์มีหน้าที่ดังนี้(๑)รับซองประกวดราคา ลงทะเบียนรับซองไว้เป็นหลักฐาน ลงลายมือชื่อกำกับซองกับบันทึกไว้ที่หน้าซองว่าเป็นของผู้ใด(๒)ตรวจสอบหลักประกันซอง และให้พนักงานที่มีหน้าที่ด้านการเงินออกใบรับหรือใบเสร็จรับเงิน แล้วแต่กรณี ให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วย(๓)รับเอกสารหลักฐานต่าง ๆ ตามบัญชีรายการเอกสารของผู้เสนอราคาพร้อมทั้งพัสดุตัวอย่างแค็ตตาล็อก หรือแบบรูปและรายการละเอียด (ถ้ามี)หากไม่ถูกต้องให้บันทึกในรายงานไว้ด้วย(๔)เมื่อพ้นกำหนดเวลารับซองแล้ว ห้ามรับซองประกวดราคา หรือเอกสารหลักฐานต่าง ๆตามเงื่อนไขที่กำหนดในเอกสารประกวดราคาอีก(๕)เปิดซองใบเสนอราคา และอ่านแจ้งราคาพร้อมบัญชีรายการเอกสารหลักฐานต่างๆของผู้เสนอราคาทุกรายโดยเปิดเผยตามเวลาและสถานที่ที่กำหนดและให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่นในกรณีที่มีการยื่นซองข้อเสนอทางเทคนิคและข้อเสนออื่นๆ แยกจากซองข้อเสนอด้านราคาซึ่งต้องพิจารณาทางเทคนิคและอื่นๆ ก่อน ตามเงื่อนไขที่ได้กำหนดไว้ตามข้อ ๔๕ และข้อ ๔๗คณะกรรมการรับและเปิดซองประกวดราคาเพื่อการพาณิชย์ไม่ต้องปฏิบัติหน้าที่ตามวรรคหนึ่งโดยให้เป็นหน้าที่ของคณะกรรมการพิจารณาผลการประกวดราคาเพื่อการพาณิชย์ที่จะต้องดำเนินการต่อไป(๖)ส่งมอบใบเสนอราคาทั้งหมด และเอกสารหลักฐานต่าง ๆ พร้อมด้วยบันทึกรายงานการดำเนินการต่อคณะกรรมการพิจารณาผลการประกวดราคาเพื่อการพาณิชย์ทันทีในวันเดียวกันข้อ๔๑ คณะกรรมการพิจารณาผลการประกวดราคาเพื่อการพาณิชย์มีหน้าที่ ดังต่อไปนี้(๑)ตรวจสอบคุณสมบัติของผู้เสนอราคา ใบเสนอราคา เอกสารหลักฐานต่าง ๆ พัสดุตัวอย่างแค็ตตาล็อก หรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในเอกสารประกวดราคาในกรณีที่ผู้เสนอราคารายใดเสนอรายละเอียดแตกต่างไปจากเงื่อนไขที่กำหนดในเอกสารประกวดราคาในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้เสนอราคารายอื่นหรือเป็นการผิดพลาดเล็กน้อยให้พิจารณาผ่อนปรนให้ผู้เข้าประกวดราคาโดยไม่ตัดผู้เข้าประกวดราคารายนั้นออกในการพิจารณาคณะกรรมการอาจสอบถามข้อเท็จจริงจากผู้เสนอราคารายใดก็ได้แต่จะให้ผู้เสนอราคารายใดเปลี่ยนแปลงสาระสำคัญที่เสนอไว้แล้วมิได้(๒)พิจารณาคัดเลือกสิ่งของ หรืองานจ้าง หรือคุณสมบัติของผู้เสนอราคาที่ตรวจสอบแล้วตาม(๑) ซึ่งมีคุณภาพและคุณสมบัติเป็นประโยชน์ต่อธนาคารแล้วเสนอให้ซื้อหรือจ้างจากผู้เสนอราคา รายที่คัดเลือกไว้แล้วโดยใช้หลักเกณฑ์ตามข้อ ๕๐ในกรณีที่ผู้เสนอราคาที่ได้รับคัดเลือกดังกล่าวไม่ยอมเข้าทำสัญญาหรือข้อตกลงกับธนาคารในเวลาที่กำหนดตามเอกสารประกวดราคาให้คณะกรรมการพิจารณาจากผู้เสนอราคารายถัดไปตามลำดับถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกัน ด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการดำเนินการตามข้อ ๓๔ โดยอนุโลม(๓)ให้คณะกรรมการรายงานผลการพิจารณา และความเห็นพร้อมด้วยเอกสารที่ได้รับไว้ทั้งหมดต่อผู้อำนวยการหรือผู้ที่ได้รับมอบอำนาจโดยเสนอผ่านหัวหน้าเจ้าหน้าที่ข้อ ๔๒ เมื่อคณะกรรมการพิจารณาผลการประกวดราคาเพื่อการพาณิชย์ได้พิจารณาตามข้อ๔๑ (๑) แล้วปรากฏว่ามีผู้เสนอราคารายเดียวหรือมีผู้เสนอราคาหลายรายแต่ถูกต้องตรงรายการละเอียดและเงื่อนไขที่กำหนดในเอกสารประกวดราคาเพียงรายเดียวโดยปกติให้เสนอผู้อำนวยการหรือผู้ที่ได้รับมอบอำนาจยกเลิกการประกวดราคาครั้งนั้นแต่ถ้าคณะกรรมการเห็นว่ามีเหตุผลสมควรที่จะดำเนินการต่อไปโดยไม่ต้องยกเลิกการประกวดราคาก็ให้ดำเนินการตามข้อ ๔๑ (๒) โดยอนุโลมข้อ๔๓ ในกรณีไม่มีผู้เสนอราคาหรือมีแต่ไม่ถูกต้องตรงตามรายการละเอียดและเงื่อนไขที่กำหนด ให้เสนอผู้อำนวยการหรือผู้ที่ได้รับมอบอำนาจยกเลิกการประกวดราคาครั้งนั้นเพื่อดำเนินการประกวดราคาใหม่ หากผู้อำนวยการหรือผู้ที่ได้รับมอบอำนาจเห็นว่าการประกวดราคาใหม่จะไม่ได้ผลดีจะสั่งให้ดำเนินการซื้อหรือจ้างโดยวิธีพิเศษเพื่อการพาณิชย์ก็ได้ข้อ๔๔ หลังจากการประกวดราคาแล้วแต่ยังไม่ได้ทำสัญญาหรือตกลงซื้อหรือจ้างกับผู้เสนอราคารายใด ถ้ามีความจำเป็นเพื่อประโยชน์ของธนาคารเป็นเหตุให้ต้องเปลี่ยนแปลงสาระสำคัญในรายการละเอียดหรือเงื่อนไขที่กำหนดไว้ในเอกสารประกวดราคาซึ่งทำให้เกิดการได้เปรียบเสียเปรียบระหว่างผู้เข้าเสนอราคาด้วยกันให้ผู้อำนวยการหรือผู้ที่ได้รับมอบอำนาจพิจารณายกเลิกการประกวดราคาครั้งนั้นข้อ๔๕ การซื้อหรือการจ้างที่มีลักษณะจำเป็นจะต้องคำนึงถึงเทคโนโลยีของพัสดุและหรือข้อกำหนดคุณสมบัติของผู้เข้าเสนอราคาซึ่งอาจจะมีข้อเสนอที่ไม่อยู่ในฐานเดียวกันเป็นเหตุให้มีปัญหาในการพิจารณาตัดสินและเพื่อขจัดปัญหาดังกล่าวจำเป็นต้องให้มีการปรับปรุงข้อเสนอให้ครบถ้วนและเป็นไปตามความต้องการก่อนพิจารณาด้านราคาหรือการซื้อหรือการจ้างแบบเหมารวม (Lump Sum Turnkey) ให้ถือปฏิบัติเช่นเดียวกับการประกวดราคาทั่วไปเว้นแต่การกำหนดให้ผู้เข้าเสนอราคายื่นซองประกวดราคาโดยแยกเป็น(๑)ซองข้อเสนอด้านเทคนิคและข้อเสนออื่น ๆ(๒)ซองข้อเสนอด้านราคา(๓)ซองข้อเสนอทางการเงินตามข้อ ๔๗ (ถ้ามี)ทั้งนี้ให้กำหนดวิธีการ ขั้นตอนและหลักเกณฑ์การพิจารณาไว้เป็นเงื่อนไขในเอกสารประกวดราคาด้วยข้อ๔๖ เพื่อให้เป็นไปตามข้อ ๔๕ให้คณะกรรมการพิจารณาผลการประกวดราคาเพื่อการพาณิชย์ทำหน้าที่เปิดซองข้อเสนอด้านเทคนิคของผู้เสนอราคาแทนคณะกรรมการรับและเปิดซองประกวดราคาเพื่อการพาณิชย์ตามข้อ๔๐ (๕) และพิจารณาผลการประกวดราคาตามข้อ ๔๕ โดยถือปฏิบัติตามข้อ ๔๑ในส่วนที่ไม่ขัดกับการดำเนินการ ดังต่อไปนี้(๑)พิจารณาข้อเสนอด้านเทคนิคและข้อเสนออื่นของผู้เข้าเสนอราคาทุกรายและคัดเลือกเฉพาะรายที่เสนอได้ตรงหรือใกล้เคียงตามมาตรฐานความต้องการของธนาคารมากที่สุดในกรณีจำเป็นจะเรียกผู้เสนอราคามาชี้แจงในรายละเอียดข้อเสนอเป็นการเพิ่มเติมข้อหนึ่งข้อใดก็ได้(๒)เปิดซองราคาเฉพาะรายที่ได้ผ่านการพิจารณาคัดเลือกตาม (๑) แล้ว สำหรับรายที่ไม่ผ่านการพิจารณา ให้ส่งคืนซองข้อเสนอด้านราคาและซองข้อเสนอทางการเงิน (ถ้ามี) โดยไม่เปิดซองในการพิจารณาข้อเสนอด้านเทคนิคและข้อเสนอทางการเงิน ในกรณีนี้ให้ธนาคารแต่งตั้งผู้เชี่ยวชาญด้านเทคนิคและผู้เชี่ยวชาญด้านการเงินที่เกี่ยวข้องกับการซื้อหรือการจ้างอย่างน้อยด้านละ ๑ คนเข้าร่วมเป็นคณะกรรมการพิจารณาผลการประกวดราคาเพื่อการพาณิชย์ตามวรรคหนึ่งด้วยข้อ๔๗ การซื้อหรือการจ้างที่เปิดโอกาสให้ผู้เข้าเสนอราคายื่นข้อเสนอทางการเงินมาด้วยให้กำหนดให้ผู้เสนอราคายื่นซองข้อเสนอทางการเงินแยกมาต่างหากและให้เปิดซองข้อเสนอทางการเงินพร้อมกับการเปิดซองราคาตามข้อ ๔๖ (๒) เพื่อทำการประเมินเปรียบเทียบต่อไป ทั้งนี้ ให้กำหนดวิธีการ ขั้นตอนและหลักเกณฑ์การพิจารณาไว้เป็นเงื่อนไขในเอกสารการประกวดราคาด้วยวิธีพิเศษเพื่อการพาณิชย์ข้อ๔๘ การซื้อหรือจ้างโดยวิธีพิเศษเพื่อการพาณิชย์ให้ผู้อำนวยการหรือผู้ที่ได้รับมอบอำนาจแต่งตั้งคณะกรรมการซื้อหรือจ้างโดยวิธีพิเศษเพื่อการพาณิชย์ขึ้นเพื่อดำเนินการดังต่อไปนี้(๑)จัดทำหนังสือเชิญชวนผู้ประกอบการที่มีคุณสมบัติตรงตามเงื่อนไขที่หน่วยงานกำหนดให้เข้ายื่นข้อเสนอหรือให้เข้ามาเจรจาต่อรองราคาและรับซองข้อเสนอเฉพาะรายที่ได้มีหนังสือเชิญชวนเท่านั้นหากเห็นว่าราคาที่เสนอนั้นยังสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๒)กรณีตามข้อ ๒๙ (๘) ให้เจรจากับผู้ประกอบการรายเดิมตามสัญญาหรือข้อตกลงซึ่งยังไม่สิ้นสุดระยะเวลาส่งมอบเพื่อขอให้มีการซื้อหรือจ้างตามรายละเอียด และราคาที่ต่ำกว่าหรือราคาเดิมภายใต้เงื่อนไขที่ดีกว่าหรือเงื่อนไขเดิมโดยคำนึงถึงราคาต่อหน่วยตามสัญญาเดิม (ถ้ามี) เพื่อให้เกิดประโยชน์สูงสุดต่อธนาคาร(๓)กรณีตามข้อ ๒๙ (๙)ให้เชิญเจ้าของที่ดินหรือสิ่งปลูกสร้างโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๔)ในกรณีเป็นพัสดุที่ได้ดำเนินการโดยวิธีอื่นแล้วไม่ได้ผลดีให้สืบราคาจากผู้ประกอบการนั้นโดยตรงและผู้เสนอราคาในการสอบราคาหรือประกวดราคาซึ่งถูกยกเลิกไป (ถ้ามี) หากเห็นว่าผู้เสนอราคารายที่เห็นสมควรซื้อเสนอราคาสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้อำนวยการหรือผู้ที่ได้รับมอบอำนาจเพื่อสั่งการโดยเสนอผ่านหัวหน้าเจ้าหน้าที่พัสดุข้อ๔๙ ให้เจ้าหน้าที่ประกาศผลผู้ได้รับการคัดเลือกในระบบเครือข่ายสารสนเทศของธนาคารและของกรมบัญชีกลางด้วยเว้นแต่ไม่อาจดำเนินการได้เกณฑ์การพิจารณาคัดเลือกข้อเสนอข้อ๕๐ ในการพิจารณาคัดเลือกข้อเสนอการซื้อหรือการจ้างทุกวิธีให้ดำเนินการโดยพิจารณาถึงประโยชน์ของธนาคาร และวัตถุประสงค์ของการใช้งานเป็นสำคัญการซื้อหรือจ้างที่มีการกำหนดคุณลักษณะเฉพาะของพัสดุที่เป็นมาตรฐานหรือมีเทคนิคเฉพาะ และมีคุณภาพดีเพียงพอตามความต้องการใช้งานและเป็นประโยชน์ต่อธนาคารแล้ว สามารถใช้เกณฑ์การประเมินค่าประสิทธิภาพต่อราคา (Price Performance) หรือใช้เกณฑ์ราคาประกอบเกณฑ์อื่นหรือใช้เกณฑ์ราคาอำนาจในการสั่งซื้อหรือสั่งจ้างข้อ๕๑ การสั่งซื้อหรือสั่งจ้างครั้งหนึ่งนอกจากวิธีพิเศษเพื่อการพาณิชย์ ให้เป็นอำนาจของผู้ดำรงตำแหน่งและภายในวงเงินดังต่อไปนี้(๑)ผู้อำนวยการ ไม่เกิน ๒๐๐,๐๐๐,๐๐๐ บาท(๒)คณะกรรมการธนาคารออมสิน เกิน ๒๐๐,๐๐๐,๐๐๐ บาทข้อ๕๒ การสั่งซื้อหรือสั่งจ้างโดยวิธีพิเศษเพื่อการพาณิชย์ครั้งหนึ่งให้เป็นอำนาจของผู้ดำรงตำแหน่ง และภายในวงเงิน ดังต่อไปนี้(๑)ผู้อำนวยการ ไม่เกิน ๑๐๐,๐๐๐,๐๐๐ บาท(๒)คณะกรรมการธนาคารออมสิน เกิน ๑๐๐,๐๐๐,๐๐๐ บาทกรณีการจัดหาพัสดุโดยวิธีพิเศษเพื่อการพาณิชย์ที่มีวงเงินอยู่ในอำนาจของคณะกรรมการธนาคารออมสินให้ผู้อำนวยการนำเสนอคณะกรรมการธนาคารออมสินพิจารณาก่อนดำเนินการจัดหาพัสดุในครั้งนั้นตามวรรคสองเมื่อคณะกรรมการธนาคารออมสินพิจารณาเห็นชอบในหลักการแล้วให้ผู้อำนวยการดำเนินการต่อไปส่วนที่ ๓การเช่า การเช่าสังหาริมทรัพย์ข้อ๕๓ การเช่าสังหาริมทรัพย์ ให้ผู้อำนวยการหรือผู้ที่ได้รับมอบอำนาจพิจารณาดำเนินการได้ตามความเหมาะสมและจำเป็นโดยให้นาข้อกำหนดเกี่ยวกับการซื้อมาใช้โดยอนุโลมการจ่ายเงินค่าเช่าล่วงหน้าให้กระทำได้เฉพาะกรณีการเช่าที่มีระยะเวลาไม่เกิน๓ ปี และให้ปฏิบัติตามหลักเกณฑ์ที่กำหนดไว้ในข้อ ๕๔ (๑) และ (๒) และข้อ ๕๙โดยอนุโลมการเช่าอสังหาริมทรัพย์ข้อ๕๔ การเช่าอสังหาริมทรัพย์ตามหลักเกณฑ์ที่กำหนดไว้ในส่วนนี้ ให้หมายความรวมถึงการเช่าครั้งแรกหรือการต่อสัญญาเช่าไม่ว่าครั้งใดโดยให้ผู้อำนวยการหรือผู้ที่ได้รับมอบอำนาจพิจารณาดำเนินการได้ตามความเหมาะสมและจำเป็นแห่งธุรกิจของธนาคารดังต่อไปนี้(๑)การเช่าอสังหาริมทรัพย์จากหน่วยงานของรัฐ(๒)การเช่าอสังหาริมทรัพย์จากเอกชนทั่วไป(๓)การเช่าอสังหาริมทรัพย์จากเอกชนที่ประกอบธุรกิจห้างสรรพสินค้า ศูนย์การค้าหรือธุรกิจที่มีรูปแบบทำนองเดียวกัน(๔)การเช่าอสังหาริมทรัพย์จากผู้ให้เช่าอื่น ๆ นอกเหนือจาก (๑) (๒) และ (๓) เช่น วัดมูลนิธิ และองค์การสถานสาธารณกุศลตามมาตรา ๔๗ (๗) แห่งประมวลรัษฎากร ฯลฯการเช่าอสังหาริมทรัพย์หากมีระยะเวลาไม่เกิน๕ ปี หรือเป็นเงินไม่เกินกว่าเดือนละ ๒,๕๐๐,๐๐๐ บาท ให้เป็นอำนาจของผู้อำนวยการหรือผู้ที่ได้รับมอบอำนาจการเช่าอสังหาริมทรัพย์ตาม(๑) หากมีระยะเวลาเกิน ๕ ปี หรือเป็นเงินเกินกว่าเดือนละ ๒,๕๐๐,๐๐๐ บาท ให้เป็นอำนาจของผู้อำนวยการการเช่าอสังหาริมทรัพย์ตาม(๒) (๓) และ (๔) หากมีระยะเวลาเกิน ๕ ปี หรือเป็นเงินเกินกว่าเดือนละ ๒,๕๐๐,๐๐๐ บาท ให้เป็นอำนาจของคณะกรรมการธนาคารออมสินข้อ๕๕ การเช่าอสังหาริมทรัพย์ ให้กระทำได้ในกรณีดังต่อไปนี้(๑)เช่าที่ดินเพื่อใช้ประโยชน์สำหรับธุรกิจของธนาคาร(๒)เช่าที่ดินพร้อมสิ่งปลูกสร้าง หรือสถานที่เพื่อใช้เป็นที่ทำการ(๓)เช่าสถานที่เพื่อใช้เป็นที่เก็บพัสดุของธนาคาร(๔)เช่าพื้นที่หรืออสังหาริมทรัพย์อื่นใดเพื่อใช้ประกอบธุรกิจของธนาคารหรือเพื่อประโยชน์สำหรับธุรกิจของธนาคารเช่น การเช่าพื้นที่ติดตั้งเครื่องถอนเงินอัตโนมัติแต่ไม่รวมถึงการจัดกิจกรรมเป็นครั้งคราวข้อ๕๖ การเช่าอสังหาริมทรัพย์ให้ดำเนินการโดยวิธีตกลงราคาเพื่อการพาณิชย์ทั้งนี้ วงเงินการเช่าเป็นไปตามคำสั่งมอบอำนาจเกี่ยวกับการพัสดุและก่อนดำเนินการเช่าหรือต่อสัญญาเช่าแต่ละครั้งให้เจ้าหน้าที่ทำรายงานเสนอผู้อำนวยการหรือผู้ที่ได้รับมอบอำนาจตามรายการ ดังต่อไปนี้(๑)เหตุผลและความจำเป็นที่จะต้องเช่า หรือต่อสัญญาเช่า(๒)ราคาค่าเช่าที่ผู้ให้เช่าเสนอ(๓)รายละเอียดของอสังหาริมทรัพย์ที่จะเช่า เช่น สภาพของสถานที่บริเวณที่ต้องการใช้พร้อมทั้งภาพถ่าย (ถ้ามี) และราคาค่าเช่าครั้งหลังสุด ฯลฯ(๔)อัตราค่าเช่าอสังหาริมทรัพย์ ซึ่งมีขนาดและสภาพใกล้เคียงกับที่จะเช่า (ถ้ามี)การเช่าอสังหาริมทรัพย์ในส่วนกลางและ/หรือส่วนภูมิภาค ต้องมีความเห็นของหน่วยงานที่เกี่ยวข้องร่วมกันพิจารณาสำหรับความเหมาะสมของสถานที่ในการประกอบธุรกิจของธนาคารและอัตราค่าเช่าในครั้งนั้นเพื่อประกอบการพิจารณาด้วยข้อ๕๗ การเช่าอสังหาริมทรัพย์ซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาให้เป็นอำนาจของผู้อำนวยการหรือผู้ที่ได้รับมอบอำนาจข้อ๕๘ ในการทำสัญญาเช่าอสังหาริมทรัพย์กับผู้ให้เช่าตามข้อ ๕๔ (๓) ที่มีลักษณะเป็นการเปิดให้จองเช่าแก่ลูกค้าทั่วไปหากธนาคารพิจารณาแล้วเห็นว่ามีความจำเป็นต้องทำนิติกรรมตามวิธีการและแบบสัญญาของผู้ให้เช่าเพื่อประโยชน์แก่ธุรกิจของธนาคารก็ให้ดำเนินการได้โดยให้อยู่ในดุลพินิจของผู้อำนวยการหรือผู้ที่ได้รับมอบอำนาจการวางหลักประกันสัญญาเช่าอสังหาริมทรัพย์ของผู้ให้เช่าที่ไม่ใช่หน่วยงานของรัฐโดยปกติให้ธนาคารเรียกหลักประกันดังกล่าวตามข้อ๑๖๗ ของระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐพ.ศ. ๒๕๖๐ แต่หากธนาคารพิจารณาแล้วเห็นว่าการเช่าอสังหาริมทรัพย์ในครั้งนั้นมีความจำเป็นที่จะได้รับการยกเว้นไม่ต้องมีการวางหลักประกันสัญญาและเป็นการปฏิบัติตามปกติประเพณีทางธุรกิจของการเช่าอสังหาริมทรัพย์จากผู้ให้เช่าที่ประกอบธุรกิจนั้นก็ให้ดำเนินการได้โดยให้อยู่ในดุลพินิจของผู้อำนวยการหรือผู้ที่ได้รับมอบอำนาจข้อ๕๙ ในกรณีที่มีความจำเป็นต้องจ่ายเงินค่าเช่าล่วงหน้าให้กระทำได้เฉพาะกรณีการเช่าซึ่งสัญญามีระยะเวลาไม่เกิน ๓ ปี ตามหลักเกณฑ์ดังต่อไปนี้(๑)การเช่าอสังหาริมทรัพย์ตามข้อ ๕๔ (๑)จ่ายได้ไม่เกินร้อยละห้าสิบของค่าเช่าทั้งสัญญา(๒)การเช่าอสังหาริมทรัพย์ตามข้อ ๕๔ (๒) (๓) และ (๔)จ่ายได้ไม่เกินร้อยละยี่สิบห้าของค่าเช่าทั้งสัญญากรณีที่ธนาคารมีความจำเป็นต้องจ่ายเงินค่าเช่าล่วงหน้านอกเหนือจากหลักเกณฑ์ข้างต้นต้องมีความเห็นจากหน่วยงานที่เกี่ยวข้องร่วมกันพิจารณาถึงเหตุผลความจำเป็นนั้นด้วยและให้อยู่ในดุลพินิจของผู้อำนวยการหรือผู้ที่ได้รับมอบอำนาจข้อ๖๐ ในกรณีที่ธนาคารมีความจำเป็นต้องจ่ายเงินค่าใช้จ่ายอื่นใดที่เกี่ยวข้องกับการเช่าอสังหาริมทรัพย์ใดซึ่งมีลักษณะเป็นการจ่ายในแต่ละคราวเพื่อผลในทางธุรกิจ หรือเพื่อประโยชน์ของธนาคารหรือเป็นการจ่ายตามปกติประเพณีทางธุรกิจของการเช่าอสังหาริมทรัพย์นั้นเพื่อให้ผู้ให้เช่ายินยอมให้เช่า เช่น ค่าธรรมเนียมแรกเข้า ค่าธรรมเนียมรายปีค่าธรรมเนียมเพื่อสิทธิการเช่า ฯลฯ ให้ดำเนินการได้เฉพาะกรณีที่มีความจำเป็นเพื่อให้ได้มาซึ่งสิทธิประโยชน์ที่เกี่ยวข้องกับการเช่าอสังหาริมทรัพย์ของธนาคารเท่านั้นโดยการจ่ายค่าใช้จ่ายอื่นใดที่เกี่ยวข้องกับการเช่าอสังหาริมทรัพย์ในแต่ละคราวตามวรรคหนึ่งนั้นให้คำนึงถึงความคุ้มประโยชน์ในทางธุรกิจของธนาคารเป็นสำคัญและให้อยู่ในดุลพินิจของผู้อำนวยการหรือผู้ที่ได้รับมอบอำนาจส่วนที่ ๔งานจ้างที่ปรึกษา ข้อ๖๑ การจ้างที่ปรึกษาไทยหรือต่างประเทศให้เป็นไปตามหลักเกณฑ์และวิธีการที่ผู้อำนวยการกำหนดรายงานขอจ้างที่ปรึกษาข้อ๖๒ ก่อนดำเนินการจ้างที่ปรึกษาให้เจ้าหน้าที่ทำรายงานเสนอผู้อำนวยการหรือผู้ที่ได้รับมอบอำนาจตามรายการดังต่อไปนี้(๑)เหตุผลและความจำเป็นที่ต้องจ้างที่ปรึกษา(๒)ขอบเขตโดยละเอียดของงานที่จะจ้างที่ปรึกษาโดยจะแต่งตั้งคณะกรรมการขึ้นมาคณะหนึ่งหรือจะให้เจ้าหน้าที่หรือบุคคลใดบุคคลหนึ่งจัดทำร่างขอบเขตของงานก็ได้(๓)คุณสมบัติของที่ปรึกษาที่จะจ้าง(๔)วงเงินที่จะจ้างที่ปรึกษา โดยให้ระบุวงเงินงบประมาณถ้าไม่มีวงเงินดังกล่าวให้ระบุวงเงินที่ประมาณว่าจะจ้างในครั้งนั้น(๕)กำหนดเวลาแล้วเสร็จของงานจ้างที่ปรึกษา(๖)วิธีจ้างที่ปรึกษา และเหตุผลที่ต้องจ้างที่ปรึกษาโดยวิธีนั้น(๗)หลักเกณฑ์การพิจารณาคัดเลือกข้อเสนอ(๘)ข้อเสนออื่น ๆ เช่น การขออนุมัติแต่งตั้งคณะกรรมการต่าง ๆ ที่จำเป็นในการจ้างที่ปรึกษาเมื่อผู้อำนวยการหรือผู้ที่ได้รับมอบอำนาจให้ความเห็นชอบตามรายงานที่เสนอแล้วให้เจ้าหน้าที่ดำเนินการจ้างตามวิธีจ้างนั้นต่อไปได้ในกรณีที่มีความจำเป็นต้องจ่ายเงินค่าจ้างล่วงหน้าให้จ่ายได้ไม่เกินร้อยละสิบห้าของค่าจ้างตามสัญญาและที่ปรึกษาจะต้องจัดให้ธนาคารในประเทศเป็นผู้ค้ำประกันเงินค่าจ้างที่ได้รับล่วงหน้าไปนั้นและให้ผู้ว่าจ้างคืนหนังสือค้ำประกันดังกล่าวให้แก่ที่ปรึกษาเมื่อทางธนาคารได้หักเงินที่ได้จ่ายล่วงหน้าจากเงินค่าจ้างตามผลงานแต่ละงวดครบถ้วนแล้ว ทั้งนี้ ให้กำหนดเป็นเงื่อนไขไว้ในสัญญาด้วยสำหรับการจ้างส่วนราชการราชการส่วนท้องถิ่น รัฐวิสาหกิจหรือหน่วยงานอื่นของรัฐให้จ่ายเงินค่าจ้างล่วงหน้าได้ไม่เกินร้อยละห้าสิบของค่าจ้างตามสัญญาและไม่ต้องมีหลักประกันเงินล่วงหน้าที่รับไปก็ได้ค่าจ้างที่ปรึกษาข้อ๖๓ อัตราค่าจ้างที่ปรึกษาให้เป็นไปตามความเหมาะสมและประหยัดโดยคำนึงถึงองค์ประกอบต่าง ๆ เช่นลักษณะของงานที่จะจ้าง ดัชนีค่าครองชีพ ฯลฯส่วนที่ ๕สัญญาและหลักประกัน สัญญาข้อ๖๔ การลงนามในสัญญาตามระเบียบนี้เป็นอำนาจของผู้อำนวยการและผู้ที่ได้รับมอบอำนาจตามแบบสัญญามาตรฐานหรือตามแบบที่ธนาคารกำหนดการทำสัญญารายใดถ้าจำเป็นต้องมีข้อความหรือรายการแตกต่างไปจากแบบสัญญาตามวรรคหนึ่งโดยมีสาระสำคัญตามที่กำหนดไว้ในแบบสัญญาและไม่ทำให้ธนาคารเสียเปรียบก็ให้กระทำได้เว้นแต่ธนาคารเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งแบบร่างสัญญานั้นไปให้สำนักงานอัยการสูงสุดพิจารณาก่อนในกรณีจำเป็นต้องทำสัญญาเป็นภาษาต่างประเทศให้ทำเป็นภาษาอังกฤษ แต่ต้องมีคำแปลตัวสัญญาและเอกสารแนบท้ายสัญญาเฉพาะที่สำคัญเป็นภาษาไทยไว้ด้วยข้อ๖๕ การจัดซื้อจัดจ้างในกรณีดังต่อไปนี้จะทำข้อตกลงเป็นหนังสือ ใบสั่งซื้อสั่งจ้างไว้ต่อกันโดยไม่ต้องทำเป็นสัญญาตามข้อ๖๔ ก็ได้ โดยให้อยู่ในดุลพินิจของผู้อำนวยการหรือผู้ที่ได้รับมอบอำนาจ(๑)การซื้อหรือการจ้างที่มีวงเงินไม่เกิน ๕๐๐,๐๐๐ บาท(๒)การซื้อหรือการจ้างโดยวิธีพิเศษเพื่อการพาณิชย์ ตามข้อ ๒๙ (๓) (๔) (๕) (๖) (๘) (๙)และ (๑๑)(๓)การจัดซื้อจัดจ้างที่คู่สัญญา สามารถส่งมอบพัสดุได้ครบถ้วนภายในห้าวันทำการของธนาคารนับตั้งแต่วันถัดจากวันทำข้อตกลงเป็นหนังสือ(๔)การเช่า ซึ่งผู้เช่าไม่ต้องเสียเงินอื่นใดนอกจากค่าเช่าในกรณีการจัดซื้อจัดจ้างซึ่งมีราคาไม่เกิน๒๐๐,๐๐๐ บาท จะไม่ทำข้อตกลงเป็นหนังสือไว้ต่อกันก็ได้แต่ต้องมีหลักฐานในการจัดซื้อจัดจ้างนั้นข้อ๖๖ การทำสัญญาหรือข้อตกลงเป็นหนังสือนอกจากการจ้างที่ปรึกษาให้กำหนดค่าปรับเป็นรายวันในอัตราตายตัวระหว่างร้อยละ ๐.๐๑ - ๐.๒๐ ของราคาพัสดุที่ยังไม่ได้รับมอบเว้นแต่การจ้างซึ่งต้องการผลสำเร็จของงานทั้งหมดพร้อมกัน ให้กำหนดค่าปรับเป็นรายวันเป็นจำนวนเงินตายตัวในอัตราร้อยละ๐.๐๑ - ๐.๑๐ ของราคางานจ้างนั้น แต่จะต้องไม่ต่ำกว่าวันละ ๒๐๐ บาทในการทำสัญญาจ้างที่ปรึกษาให้กำหนดค่าปรับเป็นรายวันในอัตราหรือจำนวนเงินตายตัวในอัตราร้อยละ ๐.๐๑ - ๐.๑๐ของราคางานจ้างนั้นได้ตามความเหมาะสมและจำเป็นการกำหนดค่าปรับตามวรรคหนึ่งและวรรคสองในอัตราหรือเป็นจำนวนเงินเท่าใดให้อยู่ในดุลพินิจของผู้อำนวยการหรือผู้ที่ได้รับมอบอำนาจ โดยคำนึงถึงราคาและลักษณะของพัสดุซึ่งอาจมีผลกระทบต่อการที่คู่สัญญาของธนาคารจะหลีกเลี่ยงไม่ปฏิบัติตามสัญญาหรือกระทบต่อการเจรจาหรือความเสียหายแก่ธนาคาร แล้วแต่กรณีในกรณีการจัดหาสิ่งของที่ประกอบกันเป็นชุดถ้าขาดส่วนประกอบส่วนหนึ่งส่วนใดไปแล้วจะไม่สามารถใช้การได้โดยสมบูรณ์แม้คู่สัญญาจะส่งมอบสิ่งของภายในกำหนดตามสัญญา แต่ยังขาดส่วนประกอบบางส่วนต่อมาได้ส่งมอบส่วนประกอบที่ยังขาดนั้นเกินกำหนดสัญญาให้ถือว่าไม่ได้ส่งมอบสิ่งของนั้นเลย ให้ปรับเต็มราคาของทั้งชุดในกรณีที่การจัดหาสิ่งของคิดราคารวมทั้งค่าติดตั้งหรือทดลองด้วยถ้าติดตั้งหรือทดลองเกินกว่ากำหนดตามสัญญาเป็นจำนวนวันเท่าใด ให้ปรับเป็นรายวันในอัตราที่กำหนดของราคาทั้งหมดข้อ๖๗ ในกรณีที่ธนาคารเห็นว่ามีความจำเป็นจะต้องกำหนดค่าปรับนอกเหนือจากที่กำหนดไว้ในข้อ๖๖ เนื่องจากถ้าไม่กำหนดค่าปรับไว้ในสัญญาจะเกิดความเสียหายแก่ธนาคาร เช่นงานที่เกี่ยวกับเทคโนโลยีสารสนเทศ งานที่อยู่ระหว่างการรับประกันความชำรุดบกพร่องจากการซื้อขายคอมพิวเตอร์หรืองานที่มีกำหนดวัน เวลาไว้โดยเฉพาะและไม่อาจจัดชดเชยได้ รวมทั้งงานอื่น ๆ ที่มีลักษณะเดียวกันให้พิจารณากำหนดอัตราค่าปรับในกรณีดังกล่าว โดยคำนึงถึงความสำคัญและลักษณะของงานและความเสียหายที่อาจเกิดขึ้นแก่ธนาคารเป็นสำคัญข้อ๖๘ ให้กำหนดห้ามคู่สัญญาไปจ้างช่วงให้ผู้อื่นทำอีกทอดหนึ่งไม่ว่าทั้งหมดหรือแต่บางส่วนเว้นแต่การจ้างช่วงแต่บางส่วนที่ได้รับอนุญาตจากธนาคารถ้าคู่สัญญาไปจ้างช่วงโดยฝ่าฝืนข้อตกลงดังกล่าว ต้องกำหนดให้มีค่าปรับสำหรับการฝ่าฝืนข้อตกลงนั้นไม่น้อยกว่าร้อยละสิบของวงเงินของงานที่จ้างช่วงตามสัญญาข้อ๖๙ ให้ผู้อำนวยการหรือผู้ที่ได้รับมอบอำนาจหรือเจ้าหน้าที่ส่งสำเนาสัญญา หรือข้อตกลงเป็นหนังสือซึ่งมีมูลค่าตั้งแต่หนึ่งล้านบาทขึ้นไปให้สำนักงานการตรวจเงินแผ่นดิน หรือสำนักงานตรวจเงินแผ่นดินภูมิภาคแล้วแต่กรณี ภายใน ๓๐ วัน นับแต่วันทำสัญญาหรือข้อตกลงข้อ๗๐ สัญญาหรือข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้ เว้นแต่การแก้ไขนั้นจะเป็นความจำเป็นโดยไม่ทำให้ธนาคารต้องเสียประโยชน์หรือเป็นการแก้ไขเพื่อประโยชน์แก่ธนาคารหรือประโยชน์สาธารณะ ให้อยู่ในอำนาจของผู้อำนวยการหรือผู้ที่ได้รับมอบอำนาจที่จะพิจารณาอนุมัติให้แก้ไขเปลี่ยนแปลงได้แต่ถ้ามีการเพิ่มวงเงิน จะต้องพิจารณาในส่วนของงบประมาณก่อนดำเนินการการแก้ไขเปลี่ยนแปลงสัญญาหรือข้อตกลงตามวรรคหนึ่งหากมีความจำเป็นต้องเพิ่มหรือลดวงเงิน หรือเพิ่มหรือลดระยะเวลาส่งมอบของหรือระยะเวลาในการทำงานหรือเพิ่มลดเนื้องานให้ตกลงพร้อมกันไปสำหรับการจัดหาที่เกี่ยวกับความมั่นคงแข็งแรงหรืองานเทคนิคเฉพาะอย่าง จะต้องได้รับการรับรองจากวิศวกร สถาปนิก และวิศวกรผู้ชำนาญการหรือผู้ทรงคุณวุฒิ ซึ่งรับผิดชอบหรือสามารถรับรองคุณลักษณะเฉพาะแบบและรายการของงานก่อสร้างหรืองานเทคนิคเฉพาะอย่างนั้น แล้วแต่กรณี ด้วยหลักประกันข้อ ๗๑ เพื่อเป็นการประกันความเสียหายที่อาจเกิดขึ้นจากกรณีที่ผู้ยื่นข้อเสนอไม่ปฏิบัติตามกระบวนการซื้อหรือจ้างให้ธนาคารกำหนดหลักประกันซองสำหรับการซื้อหรือจ้างด้วยวิธีประกวดราคาเพื่อการพาณิชย์ได้ข้อ ๗๒ หลักประกันซองหรือหลักประกันสัญญาให้ใช้หลักประกันอย่างหนึ่งอย่างใดดังต่อไปนี้(๑)เงินสด(๒) เช็คหรือดราฟท์ที่ธนาคารเซ็นสั่งจ่ายซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชาระต่อธนาคารหรือก่อนวันนั้น ไม่เกิน ๓ วันทำการ(๓)หนังสือค้ำประกันของธนาคารภายในประเทศ ตามแบบที่ธนาคารกำหนด(๔)หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบให้ใช้ตามตัวอย่างหนังสือค้ำประกันของธนาคารที่คณะกรรมการนโยบายกำหนด โดยอนุโลม(๕)พันธบัตรรัฐบาลไทยกรณีเป็นการยื่นข้อเสนอจากต่างประเทศสำหรับการประกวดราคานานาชาติให้ใช้หนังสือค้ำประกันของธนาคารในต่างประเทศที่มีหลักฐานดีและหัวหน้าหน่วยงานของรัฐเชื่อถือเป็นหลักประกันสัญญาได้อีกประเภทหนึ่งข้อ๗๓ หลักประกันซองและหลักประกันสัญญาในข้อ ๗๒ให้กำหนดมูลค่าเป็นจำนวนเต็มในอัตราร้อยละห้าของวงเงินหรือราคาพัสดุที่จัดหาครั้งนั้นแล้วแต่กรณี เว้นแต่การจัดหาพัสดุที่ผู้อำนวยการหรือผู้ที่ได้รับมอบอำนาจเห็นว่ามีความสำคัญเป็นพิเศษจะกำหนดอัตราสูงกว่าร้อยละห้าแต่ไม่เกินร้อยละสิบก็ได้ข้อ ๗๔ ในกรณีที่ส่วนราชการหรือรัฐวิสาหกิจเป็นผู้เสนอราคาหรือเป็นคู่สัญญาไม่ต้องวางหลักประกันข้อ ๗๕ ให้คืนหลักประกันให้แก่ผู้เสนอราคาคู่สัญญา หรือผู้ค้ำประกัน ตามหลักเกณฑ์ ดังต่อไปนี้(๑)หลักประกันซองให้คืนให้แก่ผู้เสนอราคา หรือผู้ค้ำประกันภายใน ๑๕ วันนับแต่วันที่ได้พิจารณาในเบื้องต้นเรียบร้อยแล้วเว้นแต่ผู้เสนอราคารายที่คัดเลือกไว้ซึ่งเสนอราคาต่ำสุด ไม่เกิน ๓ รายให้คืนได้ต่อเมื่อได้ทำสัญญาหรือข้อตกลง หรือผู้เสนอราคาได้พ้นจากข้อผูกพันแล้ว(๒)หลักประกันสัญญาให้คืนให้แก่คู่สัญญา หรือผู้ค้ำประกันโดยเร็วและอย่างช้าต้องไม่เกิน ๑๕ วัน นับแต่วันที่คู่สัญญาพ้นจากข้อผูกพันตามสัญญาแล้วหลักประกันที่เป็นหนังสือค้ำประกันในกรณีที่ผู้เสนอราคาหรือคู่สัญญาไม่มารับภายในกำหนดเวลาดังกล่าวข้างต้นให้รีบส่งต้นฉบับหนังสือค้ำประกันให้แก่ผู้เสนอราคาหรือคู่สัญญาโดยทางไปรษณีย์ลงทะเบียนโดยเร็ว พร้อมกับแจ้งให้ธนาคารบริษัทเงินทุนหรือบริษัทเงินทุนหลักทรัพย์ผู้ค้ำประกัน ทราบด้วยการวางหลักประกันซองหรือหลักประกันสัญญาที่มีมูลค่าสูงกว่าที่กำหนดไว้ให้อนุโลมรับได้หลักประกันผลงานข้อ ๗๖ การจ่ายเงินค่าจ้างให้แก่ที่ปรึกษาที่แบ่งการชาระเงินออกเป็นงวดให้ธนาคารหักเงินที่จะจ่ายแต่ละครั้งในอัตราไม่ต่ำกว่าร้อยละห้าแต่ไม่เกินร้อยละสิบของเงินค่าจ้างเพื่อเป็นการประกันผลงาน หรือจะให้ที่ปรึกษาใช้หนังสือค้ำประกันของธนาคารในประเทศมีอายุการค้ำประกันตามที่ธนาคารจะกำหนดวางค้ำประกันแทนเงินที่หักไว้ก็ได้ ทั้งนี้ ให้กำหนดเป็นเงื่อนไขไว้ในสัญญาด้วยส่วนที่ ๖การบริหารสัญญาและการตรวจรับพัสดุ การบริหารสัญญาข้อ๗๗ กรณีที่สัญญาหรือข้อตกลงได้ครบกำหนดส่งมอบแล้วและมีค่าปรับเกิดขึ้นให้ธนาคารแจ้งการเรียกค่าปรับตามสัญญาหรือข้อตกลงจากคู่สัญญา ภายใน ๗ วันทำการนับตั้งแต่วันถัดจากวันครบกำหนดส่งมอบ และเมื่อคู่สัญญาได้ส่งมอบพัสดุให้ธนาคารบอกสงวนสิทธิ์การเรียกค่าปรับในขณะที่รับมอบพัสดุนั้นด้วยข้อ๗๘ การงดหรือลดค่าปรับให้แก่คู่สัญญาหรือการขยายเวลาทำการตามสัญญาหรือข้อตกลง ให้อยู่ในอำนาจของผู้อำนวยการหรือผู้ที่ได้รับมอบอำนาจที่จะพิจารณาได้ตามจำนวนวันที่มีเหตุเกิดขึ้นจริงเฉพาะกรณี ดังต่อไปนี้(๑)เหตุเกิดจากความผิด หรือความบกพร่องของธนาคาร(๒)เหตุสุดวิสัย(๓)เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้ธนาคารระบุไว้ในสัญญากำหนดให้คู่สัญญาต้องแจ้งเหตุดังกล่าวให้ธนาคารทราบภายใน๑๕ วัน นับแต่เหตุนั้นได้สิ้นสุดลง หากมิได้แจ้งภายในเวลาที่กำหนดคู่สัญญาจะยกมากล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้ เว้นแต่กรณีตาม (๑) ซึ่งมีหลักฐานชัดแจ้งหรือธนาคารทราบดีอยู่แล้วตั้งแต่ต้นข้อ๗๙ ในกรณีที่มีเหตุบอกเลิกสัญญาหรือข้อตกลงต่อไปนี้ให้อยู่ในดุลพินิจของผู้อำนวยการหรือผู้ที่ได้รับมอบอำนาจที่จะบอกเลิกสัญญาหรือข้อตกลงกับคู่สัญญา(๑)เหตุตามที่กฎหมายกำหนด(๒)เหตุอันเชื่อได้ว่าผู้ขายหรือผู้รับจ้างไม่สามารถส่งมอบงานหรือทำงานให้แล้วเสร็จได้ภายในระยะเวลาที่กำหนด(๓)เหตุอื่นตามที่กำหนดในสัญญาหรือข้อตกลงการตกลงกับคู่สัญญาที่จะบอกเลิกสัญญาหรือข้อตกลงให้ผู้อำนวยการหรือผู้ที่ได้รับมอบอำนาจพิจารณาได้เฉพาะในกรณีที่เป็นประโยชน์แก่ธนาคารโดยตรงหรือเพื่อประโยชน์สาธารณะหรือเพื่อแก้ไขข้อเสียเปรียบของธนาคารในการที่จะปฏิบัติตามสัญญาหรือข้อตกลงนั้นต่อไปข้อ๘๐ ในกรณีที่คู่สัญญาไม่สามารถปฏิบัติตามสัญญาหรือข้อตกลงได้และจะต้องมีการปรับตามสัญญาหรือข้อตกลงนั้น หากจำนวนเงินค่าปรับจะเกินร้อยละสิบของวงเงินค่าพัสดุหรือค่าจ้างให้ธนาคารพิจารณาดำเนินการบอกเลิกสัญญาหรือข้อตกลงเว้นแต่คู่สัญญาจะได้ยินยอมเสียค่าปรับให้แก่ธนาคารโดยไม่มีเงื่อนไขใด ๆ ทั้งสิ้นให้ผู้อำนวยการหรือผู้ที่ได้รับมอบอำนาจพิจารณาผ่อนปรนการบอกเลิกสัญญาได้เท่าที่จำเป็นข้อ๘๑ ในกรณีที่ไม่มีระเบียบกำหนดไว้เป็นการเฉพาะและเป็นความจำเป็นเพื่อประโยชน์แก่ธนาคารที่จะใช้สิทธิตามเงื่อนไขของสัญญาหรือข้อตกลงหรือข้อกฎหมาย ให้อยู่ใน ดุลพินิจของผู้อำนวยการหรือผู้ที่ได้รับมอบอำนาจที่จะใช้สิทธิดังกล่าวสั่งการได้ตามความจำเป็นข้อ๘๒ ภายหลังจากสิ้นสุดสัญญาระหว่างที่อยู่ในระหว่างระยะเวลารับประกันความชำรุดบกพร่องให้หัวหน้าหน่วยงานผู้ครอบครองพัสดุหรือผู้ที่ได้รับมอบหมายมีหน้าที่รับผิดชอบดูแลบำรุงรักษาและตรวจสอบความชำรุดบกพร่องของพัสดุเว้นแต่กรณีที่ไม่มีผู้ครอบครองพัสดุหรือมีหลายหน่วยงานครอบครองให้หัวหน้าเจ้าหน้าที่มีหน้าที่รับผิดชอบดูแลบำรุงรักษาและตรวจสอบความชำรุดบกพร่องของพัสดุนั้นข้อ๘๓ ในกรณีที่ปรากฏความชำรุดบกพร่องของพัสดุภายในระยะเวลาของการประกันความชำรุดบกพร่องตามสัญญาให้ผู้มีหน้าที่รับผิดชอบรีบรายงานผู้อำนวยการหรือผู้ที่ได้รับมอบอำนาจเพื่อแจ้งให้ผู้ขายหรือผู้รับจ้างดำเนินการแก้ไขหรือซ่อมแซมทันทีพร้อมทั้งแจ้งให้ผู้ค้ำประกัน (ถ้ามี) ทราบด้วยข้อ๘๔ เมื่อได้ดำเนินการตามข้อ ๘๓ แล้วกรณีที่สัญญาจะครบกำหนดรับประกันความชำรุดบกพร่อง ให้ธนาคารพิจารณาถึงความชำรุดบกพร่องของพัสดุเพื่อป้องกันความเสียหาย จากนั้นให้คืนหลักประกันสัญญาต่อไปการตรวจรับพัสดุข้อ๘๕ คณะกรรมการตรวจรับพัสดุสำหรับงานซื้อหรือจ้างมีหน้าที่ ดังต่อไปนี้(๑)ตรวจรับพัสดุ ณ ที่ทำการของผู้ใช้พัสดุนั้น หรือสถานที่ซึ่งกำหนดไว้ในสัญญาหรือข้อตกลงการตรวจรับพัสดุณ สถานที่อื่น ในกรณีที่ไม่มีสัญญาหรือข้อตกลง จะต้องได้รับอนุมัติจากผู้อำนวยการหรือผู้ที่ได้รับมอบอำนาจก่อน(๒)ตรวจรับพัสดุให้ถูกต้องครบถ้วนตามหลักฐานที่ตกลงกันไว้ สำหรับกรณีที่มีการทดลองหรือตรวจสอบในทางเทคนิคหรือทางวิทยาศาสตร์ จะเชิญผู้ชำนาญการหรือผู้ทรงคุณวุฒิเกี่ยวกับพัสดุนั้นมาให้คาปรึกษาหรือส่งพัสดุนั้นไปทดลองหรือตรวจสอบ ณ สถานที่ของผู้ชำนาญการหรือผู้ทรงคุณวุฒินั้นๆ ก็ได้ในกรณีจำเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ(๓)โดยปกติให้ตรวจรับพัสดุในวันที่ผู้ขายหรือผู้รับจ้างนำพัสดุมาส่ง และให้ดำเนินการให้เสร็จสิ้นไปโดยเร็วที่สุด(๔)เมื่อตรวจรับพัสดุถูกต้องครบถ้วนแล้ว ให้รับพัสดุไว้และถือว่าผู้ขายหรือผู้รับจ้างได้ส่งมอบพัสดุถูกต้องครบถ้วนตั้งแต่วันที่ผู้ขายหรือผู้รับจ้างนำพัสดุนั้นมาส่งแล้วมอบแก่เจ้าหน้าที่พร้อมกับทำใบตรวจรับ โดยลงลายมือชื่อไว้เป็นหลักฐานอย่างน้อย๒ ฉบับ มอบแก่ผู้ขายหรือผู้รับจ้าง ๑ ฉบับ และเจ้าหน้าที่ ๑ ฉบับ เพื่อดำเนินการเบิกจ่ายเงินตามระเบียบและรายงานให้ผู้อำนวยการหรือผู้ที่ได้รับมอบอำนาจทราบในกรณีที่เห็นว่าพัสดุที่ส่งมอบมีรายละเอียดไม่เป็นไปตามข้อกำหนดในสัญญาหรือข้อตกลงให้รายงานผู้อำนวยการหรือผู้ที่ได้รับมอบอำนาจผ่านหัวหน้าเจ้าหน้าที่ เพื่อทราบหรือสั่งการ แล้วแต่กรณี(๕)ในกรณีที่ผู้ขายหรือผู้รับจ้างส่งมอบพัสดุถูกต้อง แต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมด ถ้าสัญญาหรือข้อตกลงมิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้อง โดยถือปฏิบัติตาม (๔)และโดยปกติให้รีบรายงานผู้อำนวยการหรือผู้ที่ได้รับมอบอำนาจ เพื่อแจ้งให้ผู้ขายหรือผู้รับจ้างทราบภายใน ๓ วันทำการนับแต่วันตรวจพบ แต่ทั้งนี้ ไม่ตัดสิทธิ์ของธนาคารที่จะปรับผู้ขายหรือผู้รับจ้างในจำนวนที่ส่งมอบไม่ครบถ้วนหรือไม่ถูกต้องนั้น(๖)การตรวจรับพัสดุที่ประกอบกันเป็นชุดหรือหน่วยถ้าขาดส่วนประกอบอย่างใดอย่างหนึ่งไปแล้วจะไม่สามารถใช้การได้โดยสมบูรณ์ให้ถือว่าผู้ขายหรือผู้รับจ้างยังมิได้ส่งมอบพัสดุนั้นและโดยปกติให้รีบรายงานผู้อำนวยการหรือผู้ที่ได้รับมอบอำนาจเพื่อแจ้งให้ผู้ขายหรือผู้รับจ้างทราบภายใน ๓ วันทำการ นับแต่วันที่ตรวจพบ(๗)ถ้ากรรมการตรวจรับพัสดุบางคนไม่ยอมรับพัสดุโดยทำความเห็นแย้งไว้ให้เสนอผู้อำนวยการหรือผู้ที่ได้รับมอบอำนาจเพื่อพิจารณาสั่งการ ถ้าหากผู้อำนวยการหรือผู้ที่ได้รับมอบอำนาจสั่งการให้รับพัสดุนั้นไว้จึงดำเนินการตาม (๔) หรือ (๕) แล้วแต่กรณี การประเมินผลการปฏิบัติงานของผู้ประกอบการการลงโทษผู้ทิ้งงาน การควบคุมและการจำหน่ายพัสดุการตรวจสอบพัสดุประจำปี การจำหน่ายพัสดุการจำหน่ายเป็นสูญ การลงจ่ายออกจากบัญชีหรือทะเบียน การสอบทานและกำกับดูแลข้อ๘๖ การประเมินผลการปฏิบัติงานของผู้ประกอบการการลงโทษผู้ทิ้งงาน การควบคุมและการจำหน่ายพัสดุ การตรวจสอบพัสดุประจำปี การจำหน่ายพัสดุการจำหน่ายเป็นสูญ การลงจ่ายออกจากบัญชีหรือทะเบียน การสอบทานและกำกับดูแลให้ถือปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐพ.ศ. ๒๕๖๐ และที่แก้ไขเพิ่มเติม (ถ้ามี) โดยอนุโลมประกาศณ วันที่ ๑ มิถุนายน พ.ศ. ๒๕๖๑กุลิศ สมบัติศิริประธานกรรมการธนาคารออมสินพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนที่ ๖๔ ง/หน้า ๑/๒๓ สิงหาคม ๒๕๖๑